Rory Stewart, sadrwydd a rhesymoldeb | O'r Pedwar Gwynt\nSocrates ar y stryd / 10\nRory Stewart adeg cynhadledd London Illegal Wildlife Trade (IWT), 2018. Creative Commons.\nO bryd i’w gilydd, daw achubiaeth ar ffurf annisgwyl. Pe byddwn wedi crybwyll yr enw Rory Stewart ychydig fisoedd yn ôl, tebyg mai prin fyddai’r adnabyddiaeth wedi bod ohono; ond gyda’i eiriau pwyllog a’i drafod peniog – wedi’u cyfosod â’i ymddangosiad bachgennaidd rywsut – amlygwyd Stewart fel yr ymgeisydd mwyaf trawiadol yn y ras am arweinyddiaeth y Blaid Geidwadol. Dyma’r un y byddai’r mwyafrif y tu allan i’w blaid yn ei ystyried fel y gobaith gorau os yw rhywun am geisio osgoi enbydrwydd Brexit Torïaidd ar ei waethaf.\nMae Stewart yn gwneud yn fawr o themâu megis y diffyg difrifoldeb cyfredol yn ein gwleidyddiaeth, a’r angen i osod o’r neilltu faterion sydd y tu hwnt i ddylanwad a gallu’r rhai sy’n llywodraethu. Yn sail i’w ddadansoddiad o’r argyfwng gwleidyddol cyfredol mae ei ragdybiaeth o’n hymrwymiad digwestiwn i bob math o haniaethau afresymol ac afrealistig. Sonia, er enghraifft, am y sawl sy’n cwestiynu’r hyn y mae Prydain am ei wneud ynghylch yr anghydfod diweddaraf yn y wlad fel-a’r-fel. Dadleua fod yn rhaid gwaredu ein diwylliant gwleidyddol o’r camsyniad ei bod wastad yn bosib datrys problemau. A symptom gwaetha’r agwedd hon, wrth gwrs, yw haniaeth Brexit, cysyniad sy’n cael ei gynnig inni fel ateb i broblemau ein cymdeithas yn ei chyfanrwydd, ond tasg strwythurol sydd mewn gwirionedd yn anodd dros ben i’w gwireddu ac yn annhebyg o ddatrys y problemau hyn ar unrhyw ffurf, heb sôn am wneud hynny mewn modd fydd er lles cymdeithas.\nAr sawl gwedd, ymddengys Stewart fel ceidwadwr hen ffasiwn, o ran ei iaith, ei agwedd, a’r hyder a’r hunanfeddiant sydd mor nodweddiadol o’i ddosbarth uwch, traddodiadol. O ystyried hiraeth pobl gwledydd Prydain am y byd a fu, a amlygir ym mhoblogrwydd cyfresi megis Downton Abbey, mae apêl i’r sicrwydd a’r cysur a gynigir gan y math hwn o gymeriad. Ond mae Stewart yn cynnig rhywbeth llawer mwy na’r arwynebol, sef dychwelyd at syniadaeth geidwadol draddodiadol a gwmpasir, yn fwyaf penodol, gan ysgrifau’r athronydd Michael Oakeshott (1901–1990). Yn wir, byddwn yn synnu pe na bai Stewart wedi’i ysbrydoli’n uniongyrchol gan ei waith.\nMynegiant mwyaf adnabyddus y syniadaeth hon yw’r bennod ‘Rationalism in Politics’ yn y gyfrol o’r un enw, un sydd yn feirniadaeth egr o’r ymagwedd oedd, yn ei farn ef, wedi treiddio i fyd gwleidyddiaeth – a hynny ar draws y sbectrwm gwleidyddol. Beirniadu y mae Oakeshott y diwylliant sy’n canfod gwleidyddiaeth fel maes o broblemau i’w datrys, dan ofal arweinwyr a ystyrir yn ‘beirianwyr’ sydd â’r arbenigedd a’r taclau addas ar gyfer y dasg. Cam gwag, yn ei farn ef, yw cymhwyso’r agwedd a’r dull gwyddonol hwn at ffenomenau dynol, a honni fod modd deall, asesu a gwella holl agweddau cymdeithas a symud at ryw ddatrysiad terfynol o’r genedl-wladwriaeth berffaith – boed hynny yn ôl delfrydau’r asgell dde neu’r asgell chwith.\nWrth wraidd y datblygiadau dryslyd hyn ceir camddealltwriaeth sylfaenol ynghylch natur gwybodaeth. Gwahaniaethir gan Oakeshott rhwng gwybodaeth ddamcaniaethol ar un llaw a gwybodaeth ymarferol ar y llaw arall. Y mae gwybodaeth ddamcaniaethol wedi’i chyfyngu i’r llyfr testun; dyma wybodaeth y mae modd i ni ei disgrifio, ei hesbonio, a’i chyflwyno’n ysgrifenedig a’i deall trwy’r broses wybyddol. Y mae gwybodaeth ymarferol – know-how – ar y llaw arall, yn wybodaeth y gallwn ei datblygu a’i pherffeithio drwy brofiad yn unig. Meddyliwch am goginio, er enghraifft: y mae’r wybodaeth ddamcaniaethol ar gael mewn llyfr ryseitiau, lle mae modd cyflwyno’r manylion o ran y cynhwysion a’r cyfarwyddiadau. Ond y ddelfryd yn unig a gawn rhwng cloriau’r llyfr, wrth gwrs. Meithrinir gwybodaeth ymarferol a’r gallu i gwblhau’r dasg drwy brofiad, a dim ond yn y modd hwn y mae datblygu’r wybodaeth sydd ei hangen er mwyn coginio’r rysáit yn llwyddiannus. Nid yw’n bosib cymhwyso’r profiad, y gallu na’r medr ar ffurf llyfr; dysgu’r agweddau hyn yr ydym drwy ymarfer, ond hefyd drwy fod gydag eraill sydd â phrofiad ac arbenigedd, drwy arsylwi’n ofalus ac amgyffred dros amser y manylion a’r arferion sydd yn creu’r arbenigedd all arwain at feistrolaeth.\nWedi cymhwyso hyn i’r cyd-destun gwleidyddol, y problemau a wêl Oakeshott yn fwy na dim yw’r duedd i fod â ffydd yn yr ‘wybodaeth ddamcaniaethol’ y mae ideolegwyr yn ei chynhyrchu ar bapur, i gredu bod modd rhoi’r math hwn o wybodaeth ar waith, a’r ymagwedd gyffredinol sy’n dilyn yn ei sgil – un sydd yn gweld datrysiad i bob dim. Ar y cyfan, mae’r ymagwedd hon yn sefyll ar wahân i realiti gwleidyddol, gan wrthod cydnabod y gwahaniaeth rhwng yr amodau rheoledig sydd yn wynebu’r peiriannydd go iawn a chymhlethdod a natur anwadal maes y peiriannydd cymdeithasol.\nDylid gwneud yn glir nad yw Oakeshott yn anelu ei lid at resymoliaeth yn gyffredinol; parod iawn ydyw i gydnabod y cyfraniad y mae’r dull gwyddonol wedi’i wneud i gymdeithas fodern ar sail athroniaeth ffigyrau cynnar modernrwydd, megis René Descartes a Francis Bacon. Sefydlu dulliau a ffurfiau dibynadwy o feddwl, a fyddai’n addas at ddeall y ffenomenau materol o’n cwmpas, oedd eu nod, a’r rheini’n sail ar gyfer arbrofi ac ymyrryd yn effeithiol. Ond ni ellir cymhwyso holl gymhlethdod bywyd dynol i ddeddfau cyson, rhagweladwy.\nWedi ymestyn yn rhy bell y mae rhesymoliaeth yn yr oes fodern felly, wrth dreiddio i’r ymwybod gwleidyddol. Canlyniad hyn oll yw prosiectau bondigrybwyll, afrealistig, nad ydynt wedi’u gwreiddio yn realiti’r sefyllfa sydd ohoni, syniadau a gweledigaethau radical sy’n gofyn dechrau o’r newydd a gwrthod yr hyn sydd wedi bod. Nid hanfod y meddylfryd ceidwadol hwn yw troi’r cloc yn ôl, o reidrwydd; rhaid derbyn newid lle mae hynny’n digwydd, ond newid sy’n gymwys i’r amgylchiadau ac sy’n parchu’r arferion, y syniadau a’r strwythurau sydd eisoes mewn lle.\nGellir cael dadansoddiad defnyddiol, treiddgar o Brexit ar sail y safbwynt beirniadol hwn: Brexit fel haniaeth radical, heb gydnabyddiaeth o’r hanner canrif o gyd-fyw a chyd-ddeddfu â gwledydd eraill Ewrop, na’r strwythurau llywodraethiant sydd wedi esblygu yn eu sgil; prosiect ffantasïol bron sy’n anwybyddu cyfyngiadau gwleidyddion a gweision sifil gan fynnu y gellir gwireddu’r weledigaeth hon o Deyrnas Gyfunol ‘annibynnol’ ar yr Undeb Ewropeaidd, ond sydd o fewn cyrraedd mewn gwirionedd drwy chwalfa’r No Deal yn unig.\nNi fyddwch yn synnu bod syniadau Oakeshott yn rhai sydd yn cael eu cysylltu â’r traddodiad ceidwadol, sy’n ymestyn yn ôl at Edmund Burke (1729–1797). Dyma feddyliwr sydd yn adnabyddus oherwydd iddo wrthod gweledigaeth y Chwyldro Ffrengig ar seiliau tebyg, am ei ddirmyg tuag at gred radicaliaid y cyfnod yn hanfod ‘Iawnderau Dynol’, ac am ei rybudd ynghylch y canlyniadau erchyll allai ddeillio o’r ymgais i greu cymdeithas o’r newydd drwy chwalu’r hyn a fu. Cred Oakeshott fod yr agwedd radicalaidd, resymolaidd hon yn un sydd yn ymestyn ar draws y sbectrwm gwleidyddol, cred a wireddwyd gan wleidyddiaeth Thatcher, a chwalodd gymaint o’r gymdeithas a etifeddwyd ganddi – agwedd a arweiniodd at ymadawiad Oakeshott o’i phlaid. Eto, er gwaethaf ei wrthwynebiad i eithafion o’r fath, mae’n anodd peidio â darllen ei ysgrifau heb deimlo fod yna elfen o eithafiaeth yn perthyn i’w barch at draddodiad. Ymysg y prosiectau ‘rhesymolaidd’ sy’n wynebu beirniadaeth ganddo y mae Adroddiad Beveridge – ysbrydoliaeth y wladwriaeth les, wrth gwrs – a’r ymgais i adfywio’r Wyddeleg (gallwn fod yn weddol hyderus o’i ymateb i’r nod o filiwn o siaradwyr). A daw ei gredoau aristocrataidd i’r amlwg wrth iddo gwyno am ddiffyg profiad a gwybodaeth ymarferol ymysg aelodau’r dosbarth llywodraethol; yn wir, teimla rhywun ar brydiau y byddai wedi bod yn well ganddo pe na bai democratiaeth gynrychioliadol wedi bwrw gwreiddiau – rhagfarnau sydd yn werth eu dwyn i gof pan fydd cymeriad fel Rory Stewart yn ein swyno â llais rhagorfraint. Rhaid cofio rhai o’r polisïau dienaid y mae wedi’u cefnogi yn enw Ceidwadaeth a’r llanast cymdeithasol y mae Ceidwadaeth wedi’i greu, sydd yn un o yrwyr pennaf Brexit.\nO safbwynt Cymreig ceir diddordeb o fath arall yn y traddodiad Ceidwadol, Seisnig hwn, os ystyriwn y rhai a adwaenid fel pendewiniaid yr heresi resymolaidd. Roedd testun Burke, Reflections on the French Revolution (1790), yn ymateb uniongyrchol, wrth gwrs, i anerchiad y Cymro Richard Price, A Discourse on the Love of Our Country (1789), a’i ddatganiadau o blaid y Chwyldro, gwladgarwch, hawliau a rhyddid. Ac wrth i Oakeshott ddisgrifio pla rhesymoliaeth mewn gwleidyddiaeth, cyfeiria at y ‘peiriannydd’ mwyaf beiddgar ohonynt i gyd, sef yr Iwtopydd o Gymro Robert Owen. Ei gynllun am fyd cyfiawn, wedi’i waredu o anghyfiawnder, oedd y prosiect rhesymolaidd par excellence, yn ôl Oakeshott. Yn fwy pryfoclyd fyth, at bwy mae Oakeshott yn cyfeirio fel rhagflaenydd y meddylfryd hwn yn ei feirniadaeth gynharach, sy’n rhan o’i adolygiad o waith Hans Morgenthau (un o’r realwyr clasurol pennaf ym maes gwleidyddiaeth ryngwladol)? Pelagius y Brython, wrth gwrs, a heriodd Awstin a’i gred mewn llwyr lygriad, gan arddel rhyddid ewyllys a natur ddyrchafedig dyn.\nAi cyd-ddigwyddiad sydd yma? Byddai dadlau felly’n ddigon teg, ond rwyf am awgrymu bod yna sylwedd i’r ffaith fod y naratif ceidwadol hwn wedi’i lunio mewn modd sydd yn wrthwynebus i’r traddodiad Cymreig (a awgrymwyd gennyf eisoes yn Credoau’r Cymry (2017) ac a ddatblygir ymhellach mewn gwaith sydd ar y gweill). O anghenraid, o gyfnod Rhufain ymlaen, y mae’r Brythoniaid a’r Cymry wedi bod yn bobl ar yr ymylon a than ormes, heb reolaeth gyflawn dros eu ffawd. Yn hynny o beth, digon naturiol yw iddynt gael eu denu at gredoau a syniadau sydd bob amser yn cyfleu gobaith am waredigaeth. Yn wir, y mae’n bosib awgrymu bod y syniad o iachawdwriaeth yn y byd hwn wedi gorfod bod yn un iwtopaidd sydd yn aros yn y dychymyg; amlygir y patrymau hyn o feddwl gan Pennar Davies yn ei waith Rhwng Chwedl a Chredo (1966), sy’n drafodaeth ar chwedloniaeth a barddoniaeth gynnar y Cymry a’r cyswllt â chredoau’r Brythoniaid cynnar: meddylfryd achubol a roddodd awch i wrthryfel Glyndŵr, y Mab Darogan, a chefnogaeth y Cymry i’r Tuduriaid, er enghraifft. Yn yr oes fodern esblygodd yr agwedd hon ym milflwyddiaeth Morgan Llwyd, yn efengyl achubol y Methodistiaid, yn radicaliaeth y rhydd-frydwyr a ragfynegwyd gan Price, yn rhaglenni’r sosialwyr yr oedd Owen yn rhagflaenydd iddynt, ac yn atgyfodiad yr ysbryd cenedlaetholgar ym meddwl Michael D Jones, Gwynfor a J R Jones yn arbennig.\nI Oakeshott, mae’r rhwyg a ddeisyfir â’r hyn a fu yn gwbl wrthun i’r tymer Seisnig; o safbwynt y Cymry mae’r un agwedd yn hanfodol ac yn cynnal eu gobaith a’u gweithredoedd, boed hynny yn y dychymyg cenedlaetholgar neu sosialaidd, neu mewn cyfuniad o’r ddau. O safbwynt Oakeshott mi fyddai Brexit yn weithred yr un mor rhesymolaidd a di-sail â llywodraeth Corbyn neu annibyniaeth i Gymru; gwrthun yw unrhyw weithred sydd yn gofyn dechrau o’r newydd.\nWrth reswm, byddai’r sawl sy’n arddel y llwybrau radical hyn yn dadlau bod yna agweddau gwahanol iawn i’r prosiectau hynny. Ar y cyfan, dianc rhag y byd yw’r dyhead am Brexit, gweithred negyddol, amddiffynnol i nifer o bobl nad ydynt bellach yn teimlo’n gartrefol eu byd; neu weithred nihilaidd bron, lle mae pobl o’r farn fod y posibilrwydd o chwalfa yn well na pharhau â phethau fel y maent. Nid oes gennym wir weledigaeth na haniaeth glir o’r hyn fydd Prydain wedi Brexit, heblaw’r nirfana neoryddfrydol ddilyffethair sy’n sbarduno’r cyfoethocaf, neu, i eraill, ynys wedi’i gwaredu o bawb namyn pobl wynion. Methiant y sawl sy’n arddel Lexit yw’r diffyg delfryd i gynnig gwrthbwynt i’r gwacter a’r gweledigaethau arswydus hyn.\nDaw’r myfyrio hwn â mi yn ôl at Rory Stewart; ochr yn ochr â’i apêl am sadrwydd a rhesymoldeb (nid rhesymoliaeth), mae ymgais hefyd i ystyried a thrafod yr hyn yw (neu oedd) Prydain, a’r hyn a all fod. Ymhlyg yn ei ymdrechion bu ymbalfalu i geisio creu naratif newydd i Loegr (ac felly i Brydain). Rhaid bod yn ofalus yn y cyswllt hwn, wrth gwrs, oherwydd y mae’r syniad o atgyfodiad, dadleuon yn erbyn elît sydd yn llywodraethu’n ddall, a’r awgrym eu bod wedi colli eu ffordd yn foesol yn agweddau sydd yr un mor nodweddiadol o wleidyddiaeth y ffasgydd ag y maent o feddylfryd y rhai ohonom sy’n ceisio arddel trywydd amgen. Ac er y ceir elfen o Schadenfreude wrth weld y Saeson yn ceisio ailadnabod ac ail-greu eu pwrpas, dylem fod yn gofyn rhai o’r un cwestiynau amdanom ni ein hunain hefyd yma yng Nghymru. Beth bynnag a ddaw dros y misoedd a’r blynyddoedd nesaf, yr hyn fydd ei angen arnom i lywio’r moroedd tymhestlog fydd ffydd yn y trywydd dewisedig, wedi’i wreiddio mewn hyder yn yr hyn ydym, ar sail dealltwriaeth feirniadol o’n gorffennol. Yn hynny o beth, mae parch at draddodiad ac ymwybyddiaeth hanesyddol yn allweddol i bob gwleidydd – boed yn Rory, neu’n Dori, ai peidio.\nRhifyn 10, Socrates ar y stryd, Huw L Williams\nO gyfnod Rhufain ymlaen, y mae’r Brythoniaid a’r Cymry wedi bod yn bobl ar yr ymylon a than ormes, heb reolaeth gyflawn dros eu ffawd [...] digon naturiol yw iddynt gael eu denu at gredoau a syniadau sydd yn cyfleu gobaith am waredigaeth


Myfyrwyr Ysgol Pensaernïaeth Cymru yn arddangos eu gwaith yng Nghadeirlan Llandaf - Newyddion - Prifysgol Caerdydd\nMyfyrwyr Ysgol Pensaernïaeth Cymru yn arddangos eu gwaith yng Nghadeirlan Llandaf\nDros y ddwy flynedd ddiwethaf, mae myfyrwyr MArch1 wedi bod yn edrych ar ffyrdd y gallai Cadeirlan Llandaf ehangu apêl ei harbenigedd a’i chyfleusterau cerddorol i holl aelodau’r gymuned.\nEr mai ystyriaeth o syniadau yw hyn, mae’r Deon wedi cefnogi’r prosiect, gan helpu’r myfyrwyr i ddatblygu amlinelliad ‘byw’ cyffrous am Ganolfan Gerddoriaeth newydd yn Llandaf sydd wedi arwain at rai cynigion ffantastig a dychmygus. Agorwyd arddangosfa ‘Music is Mission’ ar 20 Mehefin 2019 gyda digwyddiad cymunedol a arweiniwyd gan fyfyrwyr. Mae’n arddangos dyluniadau’r myfyrwyr ac yn ymgysylltu â’r cyhoedd i gymryd rhan yn y prosiect drwy roi’r cyfle i aelodau’r gymuned gyhoeddi sylwadau am botensial datblygiadau newydd.\nMeddai Majd Alkadri, un o’r myfyrwyr sy’n ymgymryd â’r prosiect:\n“Roedd hwn yn gyfle gwych i weithio ar amlinelliad prosiect ‘byw’ ac ystyried y posibiliadau ar gyfer y safle. Am brofiad bu mynd i ymgynghoriad cyhoeddus a chael cwrdd â’r cyhoedd yn uniongyrchol, gan mai’r cyhoedd fydd defnyddwyr posibl y safle, er mwyn egluro ein syniadau.”\nErbyn hyn, gall Cabidwl y Gadeirlan ddefnyddio gwaith prosiect ac arddangosfa’r myfyrwyr i hyrwyddo potensial y prosiect ac ymgysylltu â chyllidwyr a sefydliadau eraill yng Nghaerdydd. Bydd yr arddangosfa’n agored i’r cyhoedd tan fis Medi 2019.


Straeon addysg uwch: Joshua o Gaerdydd | LLYW.CYMRU\nStraeon addysg uwch: Joshua o Gaerdydd\nCyllid myfyrwyr yn helpu myfyriwr israddedig yng Nghaerdydd i ddilyn ei ddiddordeb creadigol\nCychwynnodd Joshua Sawyer, 18, o ardal Pentwyn, Caerdydd, ym Mhrifysgol Metropolitan Caerdydd ym mis Medi eleni. Mae Josh ym mlwyddyn gyntaf ei gwrs gradd Drama a’r Cyfryngau, ac mae’n croesawu’r newidiadau i gymorth costau byw.\n“Roedd arian wastad yn peri pryder, yn enwedig os oeddwn i’n mynd i fyw oddi cartref. Penderfynais i fyw gartref ond, yn fuan ar ôl cychwyn yn y brifysgol, newidiais i fy meddwl. Roeddwn i eisiau cael rhywfaint o annibyniaeth a’r rhyddid sy’n dod law yn llaw â byw oddi cartref ac ysgwyddo cyfrifoldeb dros eich bywyd eich hun.\n“Rwy’n cael y grant mwyaf posibl tuag at fy nghostau byw. Fe welais y gallwn i fforddio llety prifysgol, felly gwnes i gais am le mewn neuadd breswyl ac roeddwn i’n ddigon ffodus i gael fy nerbyn. Symudais i mewn tua diwedd mis Tachwedd.\n“Rwy’n gweithio’n rhan-amser hefyd. Rwy’n gynorthwyydd gwerthu yn John Lewis, rhywbeth yr oeddwn yn ei wneud i mi gychwyn yn y brifysgol.\n“Roedd arian yn destun pryder pan oeddwn i’n meddwl am fynd i’r brifysgol, ond fe drafodais i’r peth gyda fy mentor yn yr ysgol a dywedodd hi na ddylwn i adael i hynny fy rhwystro i. Ydy, mae’n costio arian, ond fe ddywedodd hi wrtha i am feddwl am y peth gan ei fod yn werth chweil yn y pen draw gan fod gradd yn gallu cynnig mwy o gyfleoedd i chi.”\nMae Josh, sy’n gyn-ddisgybl o Ysgol Gyfun yr Eglwys yng Nghymru Teilo Sant yn Llanedeyrn, Caerdydd, yn cofio gwers a gafodd ar reoli arian yn yr ysgol.\n“Fe gawson ni un wers ar gyllidebu sylfaenol yn y chweched dosbarth, hanner ffordd trwy Flwyddyn 12. Roedd hyn yn rhan o ddiwrnod UCAS, lle edrychon ni ar greu cyfrif UCAS, beth i edrych amdano mewn prifysgol a siarad am gyllid myfyrwyr.\n“Fy nghyngor i eraill sy’n pwyso a mesur y gost o fynd i’r brifysgol yw mai cyllidebu yw’r peth pwysig.”


Twyll a thendrau yn Pobol y Cwm - North Wales Live\nTwyll a thendrau yn Pobol y Cwm\nMAE’R dyddiad cau i gyflwyno tendrau am y cytundeb i adnewyddu Blas ar Dywi yn prysur nesáu ac o ganlyniad yn creu tipyn o gyffro yng Nghwm Deri.\nMAE’R dyddiad cau i gyflwyno tendrau am y cytundeb i adnewyddu Blas ar Dywi yn prysur nesáu ac o ganlyniad yn creu tipyn o gyffro yng Nghwm Deri. Mae Probert, yn ôl yr arfer, yn ei chanol hi ac yn hyderus mai fo fydd yn cael y gwaith yn hytrach na chwmni Dai, ABD.\nFe wnaiff Jim Probert unrhywbeth sydd ei angen i ennill y gwaith ac mae ei hyder yn cael effaith negatif ar Dai sydd yn poeni am ddyfodol y cwmni os aiff y cytundeb at gwmni Probert.\nMae Probert yn cymryd dipyn o ffansi tuag at Eileen ac yn ei chanmol yn fawr ar ei choginio. Mae o’n hollol hyderus ei fod wedi ei swyno. Ond i’r gwrthwyneb, mae Eileen wedi gwylltio gyda’i ymddygiad eofn.\nMae wedi ei chynddeiriogi gymaint nes y caiff ei themtio i helpu cwmni adeiladu ABD i ennill y cytundeb adnewyddu ar draul Probert Building Solutions. Beth yw pris gorau Probert tybed? Mae Eileen yn gwybod... ond a fydd hi'n barod i dorri’r rheolau i atal Probert rhag ennill? A fydd Norman yn gwneud y penderfyniad cywir ar y dewis o adeiladwyr? Mae angen iddo ystyried y ddau gynnig yn ddwys. Gofynna am gyngor Eileen ond a fydd hi'n mynegi barn? Un person na fydd yn poeni pwy fydd yn ennill y cytundeb yw Iolo. Fe fydd angen ei sgiliau plymio ar bawb.\nNid Eileen yn unig sydd wedi cael digon o ymddygiad Probert. Aiff Debbie ati yn ofer i chwilio am Probert wedi iddi dderbyn llythyr gan ei gyfreithiwr. Serch hynny, mae ei hysbryd yn codi pan fo’n cyfarfod Mrs Probert. Mae gan y ddwy fenyw dipyn yn gyffredin a gallent brofi i fod yn elynion peryglus iddo.\nMae ‘Amserlen Haf’ Cwm FM yn datblygu momentwm wrth i Hywel gael ei ysbrydoli gan frefu Eifion! Mae’n bwriadu darlledu o amryw leoliadau dros yr haf, gan ddechrau yn ogof y môr-leidr, Barti Ddu! Ond bydd yn rhaid i Hywel a Jinx ddibynnu ar eu dychymyg mewn mwy nag un ffordd os ydynt am lwyddo.


Cyngor i Ymgeiswyr Equivalency Exams\nAstudio>Cyngor i Ymgeiswyr>Equivalency Exams\nMae Met Caerdydd yn cynnig arholiad cyfwerthedd mewnol ar gyfer TGAU Saesneg Iaith a Mathemateg. Dyluniwyd yr arholiadau i fodloni gofynion gradd TGAU B ar gyfer mynediad i gyrsiau AGA Met Caerdydd yn unig. Mae Met Caerdydd bellach hefyd yn cynnig arholiadau i fodloni gofynion gradd C ar gyfer TGAU Gwyddoniaeth a TGAU Cymraeg.\nI fod yn gymwys i sefyll yr arholiadau, mae angen i ymgeiswyr fod wedi derbyn cynnig ac wedi ateb, neu'n bwriadu ateb, 'Cadarn'. Rhaid i ymgeiswyr hefyd fod wedi cyflawni'r radd rhagofyniad berthnasol fel y nodir o dan bob pwnc isod a gallu darparu prawf o hyn.\nBydd ymgeiswyr nad ydynt yn gymwys i sefyll yr arholiadau cywerthedd hyn yn cael eu hysbysu yn ystod y cyfnod cynnig a bydd angen iddynt sicrhau eu bod yn eistedd arholiad allanol er mwyn cwrdd ag amodau'r cynnig.\nNid oes unrhyw ffi ynghlwm i’r arholiadau cyfwerthedd.\nByddwch yn cael sesiynau cymorth cyn yr arholiad er mwyn eich paratoi, a rhoddir ailsefyll ymgais i chi yn yr arholiad.\nHoffem ailadrodd mai cyfrifoldeb y myfyrwyr eu hunain yw cynnal eu hadolygi eu hunain wrth baratoi ar gyfer yr arholiadau hyn. Ni allant ddibynnu ar y sesiynau cymorth hyn yn unig. Mael cyn-bapurau perthnasol a gwybodaeth bellach ar gael trwy’r ddolennu isod.\nMae'r sesiynau cymorth a nifer yr ymdrechion i basio'r arholiad neu arholiadau wedi'u rhoi ar waith i gefnogi cwblhau'r arholiad neu arholiadau yn llwyddiannus, ond bydd methu â chyflawni'r gofynion hyn yn golygu na fyddwch yn gallu cymryd eich lle ar y cwrs.\nBydd pob arholiad yn cael ei gynnal ar ein Campws Cyncoed.\nI fod yn gymwys ar gyfer yr arholiad hwn, bydd angen i ymgeiswyr fod wedi cyflawni TGAU gradd C eisoes ar gyfer TAR Cynradd neu TGAU gradd D ar gyfer TAR Uwchradd.\nMae'r arholiad yn para 90 munud a gellir gweld rhagor o wybodaeth am y cynnwys a'r canllawiau paratoi yma.\nBydd rhai sesiynau adolygu Saesneg ar gael cyn y set nesaf o arholiadau, a byddwn yn hysbysebu ymgeiswyr amdanynt.\nSesiynau Adolygu Mathemateg\nBydd rhai sesiynau adolygu mathemateg ar gael cyn y set nesaf o arholiadau, a byddwn yn hysbysebu ymgeiswyr amdanynt.\nBydd angen i bob ymgeisydd ddod â chyfrifiannell, beiro, pensil, pren mesur a rwber gyda nhw ar gyfer y sesiynau adolygu a'r prawf.\nI fod yn gymwys ar gyfer yr arholiad hwn, bydd angen i ymgeiswyr fod wedi cyflawni TGAU gradd D eisoes.\nMae'r arholiad yn para 90 munud a bydd angen cyfrifiannell a phren mesur ar ymgeiswyr. Bydd rhagor o wybodaeth am y cynnwys a'r canllawiau paratoi yma.\nBydd rhai sesiynau adolygu ar gael cyn y set nesaf o arholiadau, a byddwn yn hysbysebu ymgeiswyr amdanynt.\nMae'r arholiad yn para 90 munud a gellir gweld rhagor o wybodaeth am y cynnwys a'r canllawiau paratoi isod;\nRhaid i ymgeiswyr sydd ag angen dysgu datganedig ddarparu tystiolaeth cyn yr arholiad fel y gellir gwneud addasiadau rhesymol ar y diwrnod. Caniateir 15 munud o amser ychwanegol i ymgeiswyr ar gyfer pob prawf.\nSylwch, er bod Met Caerdydd yn cynnig ei arholiadau cyfwerthedd ei hun, rydym hefyd yn derbyn nifer o brofion gywerthedd eraill fel Profi Cyfwerthedd, Prifysgol De Cymru, Prifysgol Bangor a'r Coleg Estyniad Cenedlaethol.\nRydym yn argymell yn gryf, pa bynnag opsiwn cyfwerthedd a ddewiswch, eich bod yn ceisio ac yn cymryd rhan mewn hyfforddiant ychwanegol fel eich bod yn hollol barod ar gyfer yr arholiad. Ni fydd ymgeiswyr nad ydynt wedi ennill cymhwyster cyfatebol addas erbyn dechrau'r cwrs yn gallu parhau ar ein rhaglenni AGA.\nOs oes gennych unrhyw ymholiadau, cysylltwch â Derbyniadau trwy ffonio 029 2041 6010, trwy e-bostio askadmissions@cardiffmet.ac.uk neu ar Twitter @CMetAdmissions.


Darparwyr gofal cymdeithasol yn gofyn i bobl godi llais\nMae prif ddarparwyr iechyd a gofal cymdeithasol wedi rhyddhau datganiad yn gofyn i bobl godi llais yn y maes gofal yn y cyfnod anodd hwn\nCafodd y datganiad ei wneud ar cyd gan Gillian Baranski, Prif Arolygydd Arolygiaeth Gofal Cymru ac Alun Jones, Prif Weithredwr Dros Dro Arolygiaeth Gofal Iechyd Cymru.\n“Rydym ynghanol argyfwng iechyd na welwyd ei debyg o'r blaen a hoffem ddiolch i staff iechyd a gofal ledled Cymru am eu hymroddiad, eu gofal a'u gwaith caled wrth ymateb i'r heriau lu sy'n eu hwynebu nhw a'r bobl y maent yn gofalu amdanynt. Gwyddom fod hwn yn gyfnod anodd a llawn straen i bawb, a bydd gan lawer ohonoch bryderon ynglŷn â'r risgiau cynyddol o niwed anfwriadol i chi, eich teuluoedd, eich cydweithwyr a'r bobl sy'n defnyddio gwasanaethau.\n“O ystyried faint roedd angen newid gwasanaethau er mwyn ymateb i'r pandemig, a pha mor gyflym yr oedd angen gwneud hynny, erys diogelwch, yn fwy nag erioed, yn flaenoriaeth i'r system gyfan. Bydd angen i bawb sydd â rôl yn y gwaith o roi gofal fod yn fwy gwyliadwrus er mwyn i ni allu lleihau'r risg o niwed y gellir ei osgoi i bobl. Gallwch wneud hyn drwy ddilyn systemau diogelwch, canllawiau ac argymhellion sy'n sicrhau y caiff gofal cywir ei roi, yn ôl y bwriad, bob tro, a thrwy barhau i roi gwybod am achosion sy'n ymwneud â diogelwch a phryderon yn lleol, gan arfer eich barn broffesiynol a chlinigol. Mae angen i ni barhau i ddysgu o'r hyn sy'n gweithio'n dda yn ogystal â'r hyn nad yw'n gweithio.\n“Gall pob arweinydd gwasanaeth iechyd a gofal gefnogi hyn drwy annog diwylliant cefnogol lle y gall pobl godi llais am risgiau a chanlyniadau niweidiol, heb ofn bai na goblygiadau. Yn bwysig ddigon, rydym am annog gweithwyr i godi unrhyw beth sy'n eu rhwystro rhag rhoi gofal da er mwyn atal y niwed posibl hwnnw.\nGwahanol ffyrdd o godi llais\n“Mae llawer o ffyrdd o godi llais. Dylech barhau i roi gwybod am unrhyw beth sy'n eich pryderu; gellir gwneud hyn drwy brosesau rheoli risg lleol, drwy drafodaeth â'ch rheolwr llinell, drwy awgrymu gwelliant, neu drwy dynnu mater at sylw rheoleiddiwr. Mae codi llais yn elfen hanfodol o ddiwylliant diogel a dylai fod yn rhan o 'fusnes fel arfer' i bawb sy'n gweithio ym maes gofal, ni waeth beth fo'u rôl.”\nSut i gysylltu â ni


Penrhyn Gŵyr - Wicipedia\n(Ailgyfeiriad oddi wrth Penrhyn Gwyr)\nGweler hefyd Gŵyr a Penrhyn (gwahaniaethu).\nMae Penrhyn Gŵyr rhwng Bae Abertawe a Bae Caerfyrddin, ym Morgannwg, Cymru; mae wedi'i ddynodi'n Ardal o Harddwch Naturiol Eithriadol. Gan fod y creigiau o gerrig calch mae nifer o gilfachau ac ogofeydd yno. Yma mae Ogof Paviland, lle darganfuwyd sgerbwd dyn o ryw 25,000 o flynyddoedd yn ôl.\nBlodeuodd 'teyrnas Gŵyr' yma am gyfnod byr - yn yr Oesoedd Canol Cynnar.\nBu i Ffleminiaid a Saeson ymsefydlu ar rannau deheuol y penrhyn yn y ddeuddegfed ganrif yn sgîl goresgyn iseldiroedd arfordir de Cymru gan y Normaniaid, ac o ganlyniad, Saesneg yw prif iaith yr ardal hon ers hynny. Arhosodd pentrefi gogledd-ddwyrain y penrhyn yn Gymraeg eu hiaith hyd ail hanner yr ugeinfed ganrif a chlywir gwahaniaeth amlwg yn acenion a ffordd o siarad y ddwy ardal hyd heddiw.\nYmwelodd Gerallt Gymro â Gŵyr yn ystod ei daith trwy Gymru yn 1188. Yn ei lys yn Ynysforgan ar benrhyn Gŵyr trigai Hopcyn ap Tomas (tua 1337-1408), noddwr beirdd a chasglwr llawysgrifau, a gysylltir â Llyfr Coch Hergest.\nMae Penclawdd sydd ar yr arfordir gogleddol yn enwog am y cocos a gesglir oddi ar y traeth.\nHeddiw mae Gŵyr yn boblogaidd iawn gyda thwristiaid dros fisoedd yr haf. Erys amaethyddiaeth yn bwysig iawn yn yr economi lleol ond gwelir llawer o bobl yn ymddeol o ardaloedd eraill Cymru a Lloegr i fyw ym mhentrefi Gŵyr, ac felly'n codi pris tai o afael y brodorion.\nCeir cymysgfa o enwau Cymraeg a Saesneg ar bentrefi'r penrhyn, sy'n ddrych i'w hanes. Ceir rhai pentrefi gydag enwau Cymraeg yn unig, eraill gydag enwau yn y ddwy iaith, ac eraill ag enwau Saesneg yn unig.\nWedi dod o "https://cy.wikipedia.org/w/index.php?title=Penrhyn_Gŵyr&oldid=1701193"\nLast edited on 9 Mai 2015, at 06:31\nNewidiwyd y dudalen hon ddiwethaf ar 9 Mai 2015, am 06:31.


Marc 3 SBY1850 - AC ef aeth y mywn drachefyn ir - Bible Search\nChrist yn gwaredy y dyn ar llaw ddiffrwyth: Yn ethol ei Ebestyl. Popul y byd yn tybied bod Christ wedy * gorphwyllo. Ef yn bwrw allan yr yspryt aflan, yr hyn a daera yr Pharisaieit ey vot drwy nerth y cythrael. Cabledigaeth yn erbyn yr Yspryt glan. Pwy brawd, chwaer, a’ mam Christ.\n1AC ef aeth y mywn drachefyn ir synagog, ac ydd oedd yno ddyn ac iddo law wedy gwywo. 2Ac wy ei dysawyliesont a iachai ef hwnw ar y dydd Sabbath, val y caffent achwyn arnaw. 3Yno y dyvot ef wrth y dyn a’r llaw ’wyw, Cyvot, a’ sa yn y * cenol. 4Ac ef a ddyvot wrthwynt, Ai cyfreithlawn gwneythy tvvrn da ar y dydd sabbath, ai gwneiythy drwc? ‡ cadw enaid ai lladd? Ac wytheu a ddystawsont. 5Yno ydd edrychawdd ef o y amgylch arnaddynt yn dddigllawn can * gyd‐doluriaw ‡ rrac caledrwydd y calonae hwy, ac a ddyvot, wrth y dyn, Estend dy law. Ac ef ei estendawdd: aei law a + adverwyt yn iach val y llall.\n6A’r Pharisaieit aethon ymaith, ac yn y man ydd ymgygoresont gyd a’r Herodiait yn y erbyn ef, pa vodd y ‡ collent ef. 7A’r Iesu ef a ei ddiscipulon a enciliawdd i’r mor, a’ lliaws mawr y dylynawdd ef o’ Galilaea ac o Iudaia, 8ac o Gaerusalem, ac o Idumaea ac o’r tuhwnt i Iorddonen, a’r ei o gylch Tyrus a’ Sydon, pan glywsont veint a wnaethei ef, a ddaethant attaw yn lliaws mawr. 9Ac ef a ddyvot wrth ei ddiscipulon ‡ am vot llongan yn parat iddaw, o bleit y dyrfa, rac yddyn y wascy ef. 10Can ys llawer a iachaesei ef, yn yd oeddent yn pwyso * arnaw, er ei gyhwrdd cynnifer ac oedd a ‡ phlae arnynt. 11A’r ysprytion aflan pan welsant ef, a gwympesont i lawr geyr ei vron, ac a * waeddesant, gan ddywedyt, Ti yw ’r Map Duw. 12Ac ef ei ysdwrdiawdd yn ‡ ddirvawr, rac yddyn y * gyhoeddy ef. 13Yno yr escennawdd ef ir mynyth, ac a alwodd attaw yr ei a ewyllysiawdd ef, a’ hwy a ddaethant ataw. 14Ac ef a ’ossodes ddauddec, y vot o hanwynt y gyd ac ef, val yd anvonei ef wy i precethy, 15a’ bod yddwynt veddiant i iachay heintiae, ac y vwrw allan gythraelieit. 16A’r cyntaf oedd Simon, ac ef a ddodes i Simon enw, Petr. 17Yno Jaco vap Zebedaeus, ac Ioan, brawt Iaco (ac a ddodes enwae yddwynt Boanerges, yr hyn yw meibion y + daran) 18ac Andreas, a’ Philip, a’ Bartholomeus, a’ Matthew, a’ Thomas, ac Iaco, vap Alphaeus, a’ Thaddaeus, a’ Simon y Cananeit, 19ac Iudas Iscariot, yr hwn ‡ ac ei bradychawdd ef, a’ hwy a ddaethant * edref. 20A’r dyrfa a ymgynullawdd drachefyn, val na allent gymmeint a bwyty bara. 21A’ phan glypu ei ‡ gyfnesafsieit, wy aethan allan y ymavlyd ynthaw: can ty bieit y vot ef * o ddyeithr ei bwyll.\n22A’r Gwyr‐llen a ddaethent o Caerusalem, a ddywedesont, vot Beelzebub gantaw, ac mai trwy pennaeth y cythraelieit y bwrei allan gythraelieit. 23Yno ef y galwodd wy ataw, ac a ddyvot wrthwynt * ym-parabolae. Pa vodd y gall Satan ‡ vwrw allan Satan? 24Can ys a bydd teyrnas wedy r’ ymranny yn y herbyn ehun, nyd all y deyrnas houo sefyll. 25Ac a’s ymranna tuy yn y erbyn ehun ny ddychon y tuy hwnw * sefyll. 26Velly a’s cyfyt Satan yn y erbyn hun, ac ymranny, ny all ef barhay, amyn bod + tervyn iddo. 27Ny ddygon nep vyned y mewn i tuy yr cadarn a’ dwyn ymaith ei * lestri, dyeithr iddo yn gyntaf rwymo yr cadarn hwnw, ac yno ‡ yspeilio ei duy.\n28Yn wir y dywedaf y chwi, y maddauir oll pochotae i blant dynion, a’ pha gablae, bynac y cablant: 29an’d pwy pynac a gabl yn erbyn yr yspryt glan ny chaiff vaddeuant yn dragyvyth, any’d bot yn euoc y varn dragyvythawl, 30can yddyn ddywedyt, vot ‡ ganthaw yspryt aflan.\n31Yno y daeth ei vrodur a’ ei vam, a’ safasant allan, ac a ddanvoneson ataw, ac a’ alwason arnaw. 32A’r popul a eisteddawdd oei amgylch ef, ac a ddywedesont wrthaw, * Nycha, dy vam, a’th vroder yn dy geisiaw allan. 33’Ac ef y atepawdd wy, gan ddywedyt, Pwy yw vy mam a’m broder? 34Ac ef a edrychawdd o y amgylch ar yr ei, ’oedd yn eistedd yn y gylchedd yn ei o gylch, ac a ddyvot, ‡ Nycha vy mam a’m broder. 35Can ys pwy pynac a wnel ewyllys Duw, hwnw yw by-brawt, a’m chwaer a’ nam.


Taith tywys o gasgliadau celf a serameg Prifysgol Bangor – Swyddfa Datblygu a Chysylltiadau Alumni, Prifysgol Bangor\n« Medi 2017 »\nTaith tywys o gasgliadau celf a serameg Prifysgol Bangor\nCyntedd, Prif Adeilad y Celfyddydau, Prifysgol Bangor LL57 2DG\nDydd Sadwrn 16 Medi 2017, 12:30–13:30\nYn ogystal a’r teithiau cyffredinol fydd yn cael eu cynnal yn Mehefin ac Awst, bydd cyfle i fynychu teithiau gan dywyswyr gwadd arbenigol. Ym mis Gorffennaf bydd yr arlunydd Jeremy Yates yn arwain teithiau ar y pwnc ‘ y Celfyddyd o Roi’ gan ganolbwyntio ar rannau o’r casgliad. Ym mis Medi bydd David Roberts, cyn gofrestrydd y Brifysgol yn arwain teithiau ar ‘ “Cofadail Parhaol Bangor” : dyluniad a hanes Prif Adeilad y Brifysgol’.\nMae’r teithiau tywys yma yn rhan o ymgyrch ar y cyd gyda Chyngor Gwynedd sy’n bwriadu cynyddu mynediad i gasgliadau amgueddfeydd cudd y Brifysgol trwy’r prosiect ‘Ymgysylltu â Chasgliadau: Ehangu Mynediad at Dreftadaeth Gwynedd’ sydd wedi cael ei ariannu’n rhannol gan y Gronfa Treftadaeth Loteri. Bydd hyn yn rhoi cyfle i bobl lleol ac ymwelwyr i fwynhau a dysgu o’r creiriau sydd yn cael eu harddangos.\nCynhelir y teithiau tywys o fynedfa Prif Adeilad y Celfyddydau, Ffordd y Coleg, Bangor ar Sadyrnau 10 o Fehefin, 1 o Orffennaf, 12 o Awst a 16 o Fedi. Cynhelir teithiau yn Saesneg am 11.00yb-12.00yp ac yn Gymraeg 12:30yp-1:30yp ar y dyddiau yma.


Lefiticus 15 (BNET) - Bible Society\nLefiticus 15 BNET\n“Pan mae dyn yn diodde o glefyd ar ei bidyn, mae'n ei wneud e'n aflan. 3Gall yr aflendid fod yn ddiferiad cyson, neu'n rhyw rwystr sy'n ei gwneud yn anodd iddo biso. 4Bydd ei wely yn aflan, ac unrhyw ddodrefnyn mae'n eistedd arno hefyd. 5-7Os ydy unrhyw un yn cyffwrdd y dyn neu ei wely, neu'n eistedd ar ddodrefnyn mae e wedi eistedd arno, bydd rhaid i'r person hwnnw olchi ei ddillad ac ymolchi mewn dŵr. Ond bydd e'n dal yn aflan am weddill y dydd.\n8“Os ydy'r dyn sydd â'r afiechyd arno yn poeri ar rywun, rhaid i'r person hwnnw olchi ei ddillad ac ymolchi hefyd. Ond bydd e'n dal yn aflan am weddill y dydd. 9Mae cyfrwy neu unrhyw beth arall mae'r dyn sydd â'r afiechyd arno wedi eistedd arno wrth deithio yn aflan. 10Mae unrhyw un sy'n cyffwrdd unrhyw un o'r pethau yma yn aflan am weddill y dydd. Ac os ydy rhywun yn cario rhywbeth mae e wedi eistedd arno, rhaid i'r person hwnnw olchi ei ddillad ac ymolchi mewn dŵr. Ond bydd e'n dal yn aflan am weddill y dydd. 11Os ydy'r dyn yn cyffwrdd rhywun heb olchi ei ddwylo, rhaid i'r person hwnnw olchi ei ddillad ac ymolchi mewn dŵr. A bydd e'n dal yn aflan am weddill y dydd. 12Rhaid torri unrhyw lestr pridd mae e wedi'i gyffwrdd. Rhaid golchi unrhyw fowlen bren mae e wedi'i chyffwrdd.\n13“Pan mae'r dyn yn gwella o'i afiechyd, saith diwrnod wedyn mae i olchi ei ddillad ac ymolchi mewn dŵr glân. 14Y diwrnod wedyn mae i gymryd dwy durtur neu ddwy golomen, mynd â nhw o flaen yr ARGLWYDD wrth fynedfa'r Tabernacl, a'u rhoi nhw i'r offeiriad. 15Bydd yr offeiriad yn eu cyflwyno nhw – un yn offrwm i lanhau o bechod a'r llall yn offrwm i'w losgi. Bydd yr offeiriad yn gwneud pethau'n iawn rhyngddo a Duw ar ôl iddo wella o'i afiechyd.\n16“Pan mae dyn yn gollwng ei had, rhaid iddo olchi ei gorff i gyd mewn dŵr. Ond bydd e'n dal yn aflan am weddill y dydd. 17Os ydy ei had yn cyffwrdd rhywbeth sydd wedi'i wneud o frethyn neu o ledr, rhaid eu golchi nhw. Ond byddan nhw'n dal yn aflan am weddill y dydd. 18Pan mae dyn yn cael rhyw gyda gwraig, rhaid i'r ddau ohonyn nhw ymolchi mewn dŵr. Ond byddan nhw'n dal yn aflan am weddill y dydd.\n19“Pan mae gwraig yn diodde o'r misglwyf, mae hi'n aros yn aflan am saith diwrnod. A bydd unrhyw un sy'n ei chyffwrdd hi yn aflan am weddill y dydd. 20Bydd popeth mae hi'n gorwedd arno neu'n eistedd arno yn y cyfnod yma yn aflan. 21-23Os ydy unrhyw un yn cyffwrdd ei gwely hi, neu unrhyw beth mae hi wedi eistedd arno, rhaid i'r person hwnnw olchi ei ddillad ac ymolchi mewn dŵr. Ond bydd e'n dal yn aflan am weddill y dydd. 24Os ydy dyn yn cael rhyw gyda hi yn ystod y cyfnod yma, bydd e hefyd yn aflan am saith diwrnod. A bydd unrhyw wely mae e'n gorwedd arno yn aflan.\n25“Os ydy gwraig yn diodde o waedlif am gyfnod ar wahân i'w misglwyf, mae'r un peth yn wir bryd hynny. Mae hi'n aflan. 26Bydd pob gwely mae hi'n gorwedd arno yn ystod y cyfnod o waedlif, ac unrhyw beth mae hi'n eistedd arno yn yr un cyfnod, yn aflan (yr un fath â phan mae hi'n diodde o'r misglwyf). 27Os ydy unrhyw un yn cyffwrdd un o'r pethau yna, bydd y person hwnnw yn aflan. Rhaid iddo olchi ei ddillad ac ymolchi mewn dŵr. A bydd e'n dal yn aflan am weddill y dydd. 28Os ydy'r gwaedlif yn peidio, mae hi i aros am saith diwrnod, ac ar ôl hynny bydd hi'n lân. 29Y diwrnod wedyn mae hi i gymryd dwy durtur neu ddwy golomen, a mynd â nhw i'r offeiriad wrth y fynedfa i'r Tabernacl. 30Bydd yr offeiriad yn cyflwyno un yn offrwm i lanhau o bechod a'r llall yn offrwm i'w losgi. Bydd yr offeiriad yn gwneud pethau'n iawn rhyngddi a Duw ar ôl i'w gwaedlif hi stopio.\n31“Dyna sut ydych chi i gadw pobl Israel ar wahân i'r pethau sy'n eu gwneud nhw'n aflan. Does gen i ddim eisiau iddyn nhw farw yn eu haflendid am eu bod nhw wedi llygru'r Tabernacl sydd yn eu plith nhw.\n32“A dyna'r drefn gyda dyn sydd â clefyd ar ei bidyn neu sydd wedi gollwng ei had ac sy'n aflan o ganlyniad i hynny. 33A hefyd i wraig sy'n diodde o'r misglwyf, neu'n diodde o waedlif. Hefyd pan mae dyn yn cael rhyw gyda gwraig yn ystod y cyfnod pan mae hi'n aflan.”


Tsieina yn cyfyngu ar nifer y dringwyr sy’n mentro i gopa Everest – Golwg360\n21 Ionawr 2019 am 10:04 Diweddarwyd am 12:05\nMae disgwyl i Tsieina gyfyngu ar nifer y dringwyr sy’n mentro i gopa mynydd Everest o’r gogledd eleni, wrth iddyn nhw ymgymryd â chynlluniau i glirio rhan o fynydd uchaf y byd.\nBydd cyfanswm y dringwyr sy’n mentro i’r copa bellach yn cael ei dorri i lai na 300, yn ôl adroddiadau ar y cyfryngau yn Tsieina, gyda’r tymor ar gyfer dringo yn cael ei gyfyngu i’r gwanwyn.\nBydd y gwaith clirio yn cynnwys symud cyrff y dringwyr a fu farw yn uwch na 8,000 metr (26,246 troedfedd).\nTua 60,000 bob blwyddyn\nMae rhan ogleddol Everest yn nhiriogaeth Tsieina, ac mae tua 60,000 o ddringwyr a thywyswyr yn mentro dringo’r rhan honno bob blwyddyn.\nMae Tsieina eisoes wedi sefydlu gorsafoedd i ddosbarthu ac ailgylchu sbwriel o’r mynydd, sy’n cynnwys caniau, bagiau plastig, offer coginio, pebyll a thanciau aer.\nAr ochr Nepal o’r mynydd, mae mynyddwyr eisoes wedi cychwyn anfon bagiau sbwriel anferth gyda dringwyr yn ystod tymor dringo’r gwanwyn er mwyn casglu unrhyw wastraff sydd ganddyn nhw. Mae’r bagiau hynny wedyn yn cael eu casglu gan hofrenyddion.\nYn 2017, llwyddodd 648 o bobol i gyrraedd copa Everest, gan gynnwys 202 o’r ochr ogleddol, yn ôl ffigyrau swyddogol.\nBu farw chwech o bobol yn ystod y flwyddyn honno hefyd, gan gynnwys dau o gyfeiriad y gogledd.\nMae Tsieina yn cyfeirio at y mynydd yn ôl ei enw Tibetaidd, Mynydd Qomolangma.


Cwsg :\tGwasanaethau Cymorth Myfyrwyr a Gyrfaoedd ,\tPrifysgol Aberystwyth\nMae anghenion pawb yn amrywio o ran cwsg. Yn aml, bydd pryderu ynglŷn â chysgu yn achosi'r corff i dynhau â'r pryder a'i gwneud yn anodd ymlacio ac yn anos cysgu. Os ydych chi'n teimlo nad yw eich cwsg yn llesol, mae pethau syml y gallwch eu gwneud er mwyn ceisio helpu i sefydlu arferion cwsg llesol. Mae'r dolenni cyswllt isod yn cynnig gwybodaeth amrywiol a allai eich helpu.\nGIG ar-lein - Deg awgrym defnyddiol\nGall newidiadau syml fod yn fuddiol iawn i'n cwsg. Mae'r GIG wedi rhannu 10 awgrym defnyddiol er mwyn eich helpu i newid ambell beth yn eich bywyd er mwyn cysgu’n well. https://www.nhs.uk/Livewell/insomnia/Pages/insomniatips.aspx\nGwybodaeth ar-lein ynglŷn â rheoli eich tymer er mwyn cysgu'n well gan yr arbenigwr byd-eang mewn Therapi Ymddygiad Gwybyddol, Christine Padesky https://www.mindovermood.com/\nGwybodaeth hunangymorth ddefnyddiol ar-lein ynglŷn â chwsg a gwybodaeth am sut i ddefnyddio'r gwasanaethau sydd ar gael http://www.iawn.wales.nhs.uk/mental-health-self-help-resources\nGall ein hymarferwyr cymwysedig eich helpu i ystyried gwneud newidiadau defnyddiol er mwyn cysgu'n well a helpu gydag effaith eich cwsg ar eich bywyd academaidd. Gallwch gofrestru â'n gwasanaeth ar-lein.


Y ‘grefft o weld y posibiliadau’ | Banc Datblygu Cymru\nY ‘grefft o weld y posibiliadau’\nMae'n dal i fy synnu pan 'dwi'n clywed am dimau rheoli galluog sydd ddim yn manteisio ar y cyfle i brynu'r busnes y maen nhw'n gweithio iddo pan fydd yn cael ei roi ar werth. Mae llawer o'r timau hyn yn adnabod y busnes fel cefn eu llaw ac mae ganddynt farn gadarn hefyd ar sut y byddent yn ei symud ymlaen.\nMae gwerthu busnes i'w dîm rheoli presennol yn aml yn opsiwn deniadol i'r perchennog, felly pam nad yw rhagor o dimau rheoli yn mentro?\nEr y gallai diffyg hyder fod yn un rheswm, tybed faint o dimau rheoli sy'n cael eu digalonni am eu bod yn credu na allant fforddio i brynu'r busnes. Yn ffodus, nid oes yn rhaid i fynediad at gyllid fod yn gymaint o rwystr ag y gall ymddangos ar yr olwg gyntaf.\nPa opsiynau cyllido posibl sydd yna?\nFel y Cyfarwyddwr Buddsoddi Technegol yma gyda'r banc datblygu, mae meddwl am y 'grefft o weld y posibiliadau' yn rhywbeth rydw i’n ei wneud yn aml - yn enwedig o ran helpu rheolwyr uchelgeisiol a galluog i sicrhau'r arian i brynu busnes.\nYn aml, gall banciau neu fuddsoddwyr fel Banc Datblygu Cymru ddod o hyd i'r gyfran fwyaf o'r cyllid sydd ei angen, gan adael y tîm rheoli i ganfod cyfran cymharol fach o'r arian sydd ei angen arnynt.\nOs yw'r tîm rheoli yn parhau i fod â bwlch cyllido, nid dyna ddiwedd y stori.\nTrosoli asedau sefydlog - Gall codi cyllid yn erbyn asedau sefydlog fod yn ffordd effeithiol o sicrhau cyllid ychwanegol. Bydd stoc sy'n hawdd i'w werthu wastad yn ddeniadol i fenthycwyr sy'n seiliedig ar asedau ac mae peiriannau a pheirianwaith hefyd yn opsiwn, yn enwedig os yw'r rhain yn rhai pwrpasol neu wedi cael eu huwchraddio'n ddiweddar.\nTrosoli llyfr dyledwyr / anfonebau busnes - Bydd rhai banciau a chyllidwyr arbenigol yn darparu arian yn erbyn anfonebau cyfredol ac yn y dyfodol. Er y gall hyn fod yn ffordd ddefnyddiol o ddatgloi cyllid, mae'n werth ei ystyried dros yr hirdymor oherwydd fe allwch gael eich gadael heb fawr o le i symud pe bai refeniw yn mynd ar i lawr am gyfnod ar ôl i chi gymryd drosodd.\nPrydlesu eiddo - Mae costau eiddo yn ddieithriad yn cynyddu pris busnes, ond os cânt eu tynnu allan o'r hafaliad, gallwch leihau'r pris. Bydd prydlesu adeiladau yn golygu bod y cytundeb yn haws i'w ariannu, ond bydd hefyd yn gadael y perchennog presennol gydag incwm misol.\nCanolbwyntio ar y ‘grefft o weld y posibiliadau’\nFelly, gyda meddwl agored, agwedd gadarnhaol a ffocws clir ar y 'grefft o weld y posibiliadau', tybed mai 2018 fydd y flwyddyn pan fyddwch chi'n cyflawni'ch nod o fod yn berchen ar eich busnes eich hun?\nGall Banc Datblygu Cymru gefnogi ystod lawn o opsiynau olyniaeth busnes. I ddarganfod mwy am sut y gallwn ni helpu cysylltwch â ni.


CAFC - Ffair Aeaf Frenhinol Cymru yn cicdanio’r Nadolig yn Llanelwedd\nYn ddigwyddiad masnach yn bennaf oll, mae’r Ffair Aeaf yn cynnig cyfle perffaith i rwydweithio gyda chydffermwyr, cynhyrchwyr, cyflenwyr a phrynwyr, ac mae hi wedi dod yn ganolfan ddelfrydol i drafod, cynllunio a gwneud busnes.\nYn ei anerchiad yn y seremoni agoriadol swyddogol, cyfeiriodd Mr Oriel Jones a’i ŵyr Mr Shaun Jones, at y Ffair Aeaf fel dathliad o’n diwydiant ble mae ffermwyr a chigyddion lleol yn cyfarfod a chydweithredu.\n“Mae hi’n glod i’r gymdeithas a phawb sydd a wnelo â hi fod y sioe wedi dal i fynd o nerth i nerth a’i bod mor uchel ei pharch o fewn y diwydiant amaethyddol ac ymhellach i ffwrdd.” meddai Mr Jones\n“Rwyf wedi mwynhau dod i’r sioe hon am lawer o resymau dros y blynyddoedd. I gyfarfod â ffrindiau, i drafod bargeinion ac i groesawu cwsmeriaid. Mewn digwyddiadau fel y rhain y mae ffermwyr a’r holl randdeiliaid o fewn y diwydiant yn ymgasglu i drafod sut mae pethau’n mynd gyda nhw a sut ydym yn dod yn ein blaenau.\n“Yr un brif ffactor sydd gennym yn erbyn pob adfyd yw gwytnwch. Nid wyf yn tybio fod yna unigolyn mwy gwydn na ffermwr. Rydym fel diwydiant yn datblygu beunydd, a dyna beth sy’n ein gwneud mor arbennig. ’Does dim amheuaeth fod yna gyfnodau anodd o’n blaenau, ond ym mhob adfyd mae un peth sicr… sef, y byddwn ni, fel diwydiant, yma am genedlaethau i ddod.”\nBu’r gefnogaeth i’r ffair gan y diwydiant, yn arbennig yr arddangoswyr da byw, yn rhyfeddol. Gyda chynigion cryf o bob cwr o’r Deyrnas Unedig ym mhob adran, a mwy nag erioed yn cystadlu yn y cystadlaethau defaid a charcas, fe wnaeth y da byw, fel bob amser, chwarae’r brif ran yn y digwyddiad deuddydd prysur.\nCafodd un o’r teitlau mwyaf clodfawr sydd i’w hennill yn y ffair bob blwyddyn, prif bencampwriaeth y gwartheg, ei dyfarnu i `Mouse`, heffer Limousin yn pwyso 628kg, yn cael ei dangos gan Price a Rogers o’r Clas ar Wy, Powys.\nYn cael ei gwerthu’n ddiweddarach gan ein harwerthwyr swyddogol, McCartneys, am £5,100, prynwyd `Mouse` gan Anthony Kitson o Hutton, Gogledd Swydd Efrog. Mae Mr Kitson yn gefnogwr cadarn i’r Ffair Aeaf a phrynodd Brif Bencampwr 2016 y llynedd hefyd.\nFodd bynnag, nid dim ond yn yr arwerthiant da byw yn unig yr oedd masnachu prysur yn digwydd. Eleni roedd 420 o stondinau masnach, y nifer uchaf erioed, yr oedd pob un ohonynt yn dweud iddynt gael ychydig ddyddiau prysur. Gwelodd y noson siopa gyda’r hwyr filoedd o ymwelwyr yn tretio’u hunain i rywfaint o siopa Nadolig ac yn mwynhau’r awyrgylch siriol a’r arddangosfa dân gwyllt ysblennydd.\n“Wrth i’r 28ain Ffair Aeaf Frenhinol Cymru ddod i’w therfyn, rwyf yn gallu cadarnhau gyda balchder mawr fod pawb wedi mwynhau ffair wych arall. Rydym yn fythol ddiolchgar am y gwaith a’r ymroddiad aruthrol gan y cannoedd o wirfoddolwyr a stiwardiaid ymroddedig, heb bwy, yn syml iawn, ni fyddai’r ffair yn digwydd.” meddai Cyfarwyddwr Anrhydeddus y Ffair Aeaf, Will Hanks.\n“Yn arbennig, hoffwn ddiolch i Gadeirydd newydd y Ffair Aeaf, Alwyn Rees, sydd wedi gwneud argraff enfawr yn ei flwyddyn gyntaf ac yn dod â chyfoeth o sgiliau a huodledd i’r swydd.\n“Rhaid diolch yn arbennig hefyd i’n harwerthwyr swyddogol, McCartneys, i’r prynwyr ac, wrth gwrs, i’r arddangoswyr a ddylai unwaith eto fod yn falch iawn ohonynt eu hunain wrth iddynt ddod â goreuon da byw Prydain i Lanelwedd.”\nMouse, heffer Limousin yn pwyso 628kg, yn cael ei dangos gan Price a Rogers o’r Glas ar Wy, Powys. Fe’i gwerthwyd am £5,100 i Mr Anthony Kitson o Hutton, Gogledd Swydd Efrog.\nLittle Mix, heffer Limousin X yn pwyso 393kg, wedi’i magu ac yn cael ei dangos gan Mr Tecwyn Jones, Llanrwst, Conwy. Fe’i gwerthwyd am £4,100 i V & G Bowring o Mansfield.\nBantam Old English Game, yn cael ei dangos gan Mr Huw Evans, Swydd Gaerwrangon.\nPâr o ŵyn Dutch Texel, wedi’u magu ac yn cael eu dangos gan Mr Hywel Williams, Llangadog, Sir Gaerfyrddin. Fe’u gwerthwyd am £520 y pen i’r beirniad, Mr Tom Hughes, Llanfairpwll, Ynys Môn.\nPencampwriaeth Cymreig y Ceffylau\nAfan Ragdoll, eboles Merlen Fynydd Gymreig, wedi’i magu ac yn cael ei dangos gan Mr Isaac Thomas Dennis Price o Lanafan Fawr, Llanfair-ym-Muallt, Powys.\nTigbourne, Ceffyl Chwaraeon, yn cael ei ddangos gan Daphne Thorneycroft o Surrey.\nPrif Bencampwr y Carcasau - Sengl\nOen Beltex, wedi’i fagu ac yn cael ei ddangos gan B Blandford a’i Feibion o Ledbury, Swydd Henffordd. Fe’i gwerthwyd i Mr Brian Jones, Castell Howell am £2,100.\nPrif Bencampwr y Carcasau - Parau\nPâr o ŵyn Dutch Texel, wedi’u magu ac yn cael eu dangos gan Mr Robin Slade, Almeley, Swydd Henffordd. Fe’u gwerthwyd i Fwyty La Marina, Penarth, Caerdydd am £300 y pen.\nPrif Bencampwr y Moch - Sengl\nMochyn Pietrain x Cymreig, yn cael ei ddangos gan Mr Myrddin James, Tregaron, Ceredigion. Fe’i gwerthwyd am £450 i Mr Tom Hughes, Llanfairpwll, Ynys Môn.\nPrif Bencampwr y Moch - Parau\nPâr o foch Cymreig x Large White, yn cael eu dangos gan Mr Andrew Davies, Aberystwyth, Ceredigion. Fe’u gwerthwyd am £390 y pen i RL Evans, Castellnewydd Emlyn, Ceredigion.\nPrif Bencampwr y Dofednod wedi’u Trin\nTwrci, yn cael ei ddangos gan Mr S Goulbourne, Sir Gaerfyrddin. Fe’i gwerthwyd am £160 i Mr Gareth Roberts, Dinbych.\nHamper Nadolig Cymreig Ffres, gan Mr Adrian Walker (Golden Valley Meat & Game) Y Fenni, Sir Fynwy. Fe’i gwerthwyd am £180 i Mr a Mrs Tom Tudor, Llysun, Powys.\nBydd rhestr lawn o’r canlyniadau a’r enillwyr ar gael ar y wefan yn y man.


Ynghyd â ffrogiau haf maint O dan $30 Online - Free Shipping\nYnghyd â ffrogiau haf maint O dan $30\nGwelsom 28 Ynghyd â ffrogiau haf maint O dan $30: 1 - 28\nYdych chi'n siopa ar gyfer Ynghyd â ffrogiau haf maint O dan $30? Mae Hoticle.com yn gwerthu Ynghyd â ffrogiau haf maint O dan $30 o ansawdd a fforddadwy i chi. Ar wahân i Worldwide llongau am ddim, rydym hefyd yn cynnig 30 diwrnodau gwarant arian yn ôl. Os ydych chi'n anfodlon ag Ynghyd â ffrogiau haf maint O dan $30 y gwnaethoch ei orchymyn ar Hotgl, gallwch ofyn am ad-daliad llawn o fewn 30 diwrnod ar ôl i chi dderbyn Ynghyd â ffrogiau haf maint O dan $30. Porwch ein categori nawr i siopa ar gyfer Ynghyd â ffrogiau haf maint O dan $30. Yn ogystal â cherdyn credyd a PayPayl, rydym hefyd yn derbyn dulliau talu lleol sydd ar gael yn eich gwlad.\nYnghyd â ffrogiau haf maint O dan $30 Ar lein\nLlongau am ddim Ynghyd â ffrogiau haf maint O dan $30\nBrynu Ynghyd â ffrogiau haf maint O dan $30 Ar lein\n759 Gwisg yr haf glas ar gyfer wisgodd llewys byr V merched yn ogystal â maint Midi gwisg\nMANYLEBAU Math Gwisg Rhyw Menywod Lliw Glas Ffabrig Polyester, spandex Llewys Llewys byr Darn Darn pen-glin Wisgodd Wisgodd V Patrwm Lliw solet Yn addas Addas rheolaidd .. $20.29\nPrynu rhad Ynghyd â ffrogiau haf maint O dan $30 ar-lein nawr gyda llongau am ddim! O Hoticle.com, gallwch archebu Ynghyd â ffrogiau haf maint O dan $30 sydd â gwahanol feintiau mawr, gan gynnwys XL, 2XL, 3XL, 4XL, 5XL, 6XL, 7XL, 8XL, a 9XL. Byddwn yn llonyddu eich archeb o fewn 24 awr ni waeth ym mha ddinas yr ydych wedi eich lleoli, ee Los Angeles, Oslo, Islamabad, Melekeok, Asuncion, Warsaw, Lisbon, Memphis, Bucharest, Moscow, Riyadh, Singapore, Bratislava, Dallas, ac ati. Wrth archebu Ynghyd â ffrogiau haf maint O dan $30 yn ystod gwyliau, fel dydd blwyddyn newydd, diwrnod annibyniaeth, a dydd Gwener DU, gallwch gael disgownt o hyd at 50%. Mae'r Hoticle.com yn arbenigo mewn cynnig Ynghyd â ffrogiau haf maint O dan $30 i bersonau mawr a Thal. Ar gyfer ein haelodau VIP (sydd erioed wedi archebu rhai cynnyrch o Hoticle.com), rydym yn cynnig disgownt o 5%, 10%, neu 15%. Os ydych yn ailwerthu Ynghyd â ffrogiau haf maint O dan $30, mae croeso i chi gysylltu â ni. Byddwn yn darparu pris cyfanwerthu ar gyfer unrhyw swmp-brynu. OEM hefyd yn bosibl ar gyfer manwerthwyr sydd am ddefnyddio eu brand eu hunain.\nGwisg yr haf glas ar gyfer wisgodd llewys byr V merched yn ogystal â maint Midi gwisg


Roedd fy nghwymp i i alcoholiaeth yn gychwyn 6 mlynedd o anhapusrwydd imi ac i ‘nheulu, oedd yn cynnwys plant ifanc iawn.\nAr y tu allan, doedd dim rheswm imi geisio dihangfa o fywyd mewn alcohol, gan mod i’n hapus yn briod heb anawsterau ariannol, roedd gen i ddau fachgen iach, ac ro’n i’n byw mewn ty hyfryd. Roedd y broblem tu mewn i ‘mhen.\nWrth edrych yn ol o bellter sawl blwyddyn wyrthiol o sobrwydd, gallaf weld mai fy anaefeddrwydd emosiynol oedd wrth wraidd popeth. Does neb i’w feio, dim ond cyfres o amgylchiadau wedi eu plethu’n fy anallu amlwg i dyfu i fyny. Ro’n i’n unig blentyn i rieni canol oed roddodd gartref cariadus a sefydlog, ond roedden nhw’n boddio pob un o’m chwantau. (Nawr mod i’n riant/nain fy hun, rwy’n gwybod pa mor ddychrynllyd yw’r dasg o fod yn riant). Yn unarddeg oed, fe’m gyrrwyd i ysgol breswyl cwfaint ger y mor, oherwydd fy asthma. Mewn gwrthgyferbyniad llwyr i’m rhieni, roedd y lleianod yn ddisgyblwyr llym, yn disgwyl safonau uchel –stoiciaeth, ymhlith pethau eraill, fel nad oedd neb byth byth yn cwyno, rhag i hynny gael ei weld fel arwydd dychrynllyd o wendid. Felly, tra’n anhapus iawn am y rhan fwyaf o’r amser, wnes i ddim dweud gair wrth neb.\nYn ymddangosiadol aeddfed, gyda addysg dda yn gefn imi, cefais waith yn y pendraw ym myd newyddiaduraeth, lle roedd y diwylliant o yfed yn gweddu i’r dim imi, gan mod i wedi dysgu mwynhau blas ac effaith alcohol, ond yn y cyfnod yma, dim ond yn gymdeithasol ro’n i’n yfed.\nPriodais ddyn tyner, cwrtais a diwylliedig, gryn dipyn yn hyn na mi, a chyn hir ganwyd dau fab. Dyma pryd y cychwynodd y gaethiwed. Roedd fy ngwr yn gweithio oriau hir hir, ac roeddwn i ar fy mhen fy hun gyda’m plant, ac wedi diflasu, ac yn y dyddiau hynny nid oedd yn arferol i fenywod gael gyrfa A phlant. Amlygodd fy anaeddfedrwydd ei hun mewn hunan-ganolder a hunan-dosturi eithafol. Ar un adeg, roedd gan y ddau blentyn beswch y pas, a daeth fy ngwr a hanner potel o wisgi adre i “godi’n calonnau tra mae’r bechgyn yn sal” meddai’n ysgafn – druan ohono. Yfodd ef ddau wydraid tra gorffenais i weddill y botel, ac roedd hynny’n ddigon i ‘ngwthio dros y dibyn i ddibyniaeth. Does neb yn bwriadu datblygu i fod yn alcoholic ; yn syml, fe’m herwgipiwyd gan alcohol.\nEr gwaethaf dyfodiad trydydd baban, a anwyd, diolch i’r drefn, yn ddianaf, er gwaethaf dirywiad yn safonau byw’r teulu, plant nerfus, gwr dagreuol, euogrwydd, galar, anobaith, ymlaen yr aeth fy mherthynas gyda’r botel, a minnau’n casau alcohol a fi fy hun i’r un graddau. Prin y gallaf gofio fy mlwyddyn olaf o yfed, ond tua’r diwedd, galwodd meddyg yn annisgwyl - ffrind yn yr ysgol breswyl gynt – ac roedd hi wedi ei dychryn gyda’r hyn welodd hi. “Ti’n marw!” meddai wrthyf, “ Dwi’n gwybod”, atebais, “Dwi i am i hynny ddod yn gyflym, dyna’i gyd”. Dyna ro’n i’n wirioneddol yn ei gredu : ro’n i’n argyhoeddedig na fyddwn i byth yn medru stopio yfed, ac y byddai’r teulu yn well hebof. Hi ddaeth o hyd i’r ganolfan driniaeth newydd ei hagor, Broadway Lodge, a ‘mherswadio i fynd am help.\nAr ol 3 mis o therapi dwys a chyfarwyddiadau llym i fynychu cyfarfodydd cyson o Alcoholigion Anhysbys, roeddwn yn betrus barod i wynebu’r byd unwaith eto. Fy atgyfodiad personol i oedd disgrifiad fy ngwr, ac yn wir, dyna brofodd y teulu cyfan. I’r un graddau a’r anhapusrwydd a ddioddefwyd, daeth ein llawenydd yn ddirwystr, a blodeuodd bywyd teuluol o’r newydd. Wrth ddilyn y rhaglen AA, mae sobrwydd, a – rhywfaint yn hwyr yn y dydd – aeddfedrwydd – wedi rhoi bywyd tu hwnt i bob breuddwyd imi.


Mae newidiadau mewn trefniadau ariannol gan Lywodraeth Cynulliad Cymru dros y blynyddoedd wedi arwain at ostyngiad arwyddocaol yn y cyllideb y mae’r cyngor yn ei roi i’r adran tai preifat. O ganlyniad nid yw’r Strategaeth Adnewyddu Cartrefi wedi cael ei ariannu’n ddigonol.\nMae wedi dod yn amlwg fod angen ymchwilio i ddulliau newydd o ariannu’r strategaeth. Ynghyd â chydweithwyr o Sir Ddinbych a Sir y Fflint, sefydlwyd Cynllun Prawf Benthyciad Tai gyda chefnogaeth gan y Cynulliad trwy’r Ymddiriedolaeth Gwella Tai i atodi cymorth grant gyda benthyciadau a hefyd i ddarparu gwasanaeth adnewyddu cynhwysfawr llawn i’r rhai hynny sy’n barod i dalu.\nI annog perchenogion / preswylwyr i gymryd mwy o gyfrifoldeb am welliannau i’w cartrefi, bydd cymorth grant ar gael ar gyfer ffïoedd ategol sy’n gysylltiedig â sicrhau benthyciadau o dan gynllun Houseproud ac am wasanaeth Asiantaeth Fewnol y Cyngor i baratoi a goruchwylio’r gwelliannau o dan y fenter yn gyfatebol i 12% o swm y cytundeb.\nCymorth grant am gostau ffïoedd atodol a chostau cyfreithiol yn unig. Costau Asiantaeth Mewnol ac Asiantaeth Weinyddol 12% o swm net y cytundeb.\nPerchenogion/ Preswylwyr dros 60 oed neu’r perchenogion / preswylwyr hynny sydd â pherson anabl yn byw o fewn y cartref.\nAdran Gwasanaethau Tai


Gludydd Seiliedig ar Ddŵr |cyflenwr gwneuthurwr o Taiwan dosbarthwr cyfanwerthwr\nGREAT EASTERN RESINS INDUSTRIAL CO., LTD. yn y gwneuthurwr, cyflenwr ac allforiwr o arwain Gludydd Seiliedig ar Ddŵr in Taiwan yn yr holl brisiau addasu er mwyn gweddu i'r dewisiadau ein cleientiaid a'u cyflwyno o fewn ffrâm amser penodedig. Mae ein cwmni yn cael ei gefnogi gan technegau gweithgynhyrchu uwch ac uwch i gynnig cynnyrch o ansawdd impeccable i'n cleientiaid. Mae'r rhain yn cael eu caffael oddi wrth gynhyrchwyr sy'n defnyddio deunydd crai o safon a dilyn safonau'r diwydiant rheoleiddiol yn ystod y gweithgynhyrchu. Mae'r rhain yn cael eu hallforio am brisiau darbodus ac maent ar lefel â safonau ansawdd rhyngwladol.\nGludydd Seiliedig ar Ddŵr cynhyrchu ac yn cyflenwi dosbarthwr ffatri hefyd yn cyfanwerthwr - dros 79,126 brynwyr o gwmpas y byd ar tpu-resin.com


Llywodraeth Cymru | Datganiad Ysgrifenedig - Datganiad ar y cyd gan y Gweinidogion i gefnogi Wythnos Diogelu 2016\nDatganiad Ysgrifenedig - Datganiad ar y cyd gan y Gweinidogion i gefnogi Wythnos Diogelu 2016\nHafan > Amdanom ni > Y Cabinet a'r Gweinidogion > Datganiadau > Datganiad Ysgrifenedig - Datganiad ar y cyd gan y Gweinidogion i gefnogi Wythnos Diogelu 2016\nY Gweinidog Iechyd y Cyhoedd a Gwasanaethau Cymdeithasol, Ysgrifennydd y Cabinet dros Gymunedau a Phlant, Ysgrifennydd y Cabinet dros Iechyd, Llesiant a Chwaraeon, Ysgrifennydd y Cabinet dros Addysg.\nMae Byrddau Diogelu Cymru wedi cyhoeddi bod yr wythnos sy’n cychwyn ar 14 Tachwedd yn Wythnos Diogelu. Rydyn ni'n croesawu'r cyfle hwn i gydnabod gwaith staff y rheng flaen ac i godi ymwybyddiaeth o'r rôl sydd gan bawb i'w chwarae wrth ddiogelu plant ac oedolion. Bydd yr wythnos yn cynnwys hyfforddiant, gweithdai a chynadleddau i weithwyr proffesiynol a’r cyhoedd ar ystod eang o bynciau gan gynnwys gwarchod plant ac oedolion, cam-drin domestig, ymwybyddiaeth o alcohol, camfanteisio’n rhywiol ar blant ac Adolygiadau Ymarfer.\nMae gwarchod pobl sy'n agored i niwed yn gyfrifoldeb ar bawb. Dyma’r egwyddor sy’n ein harwain yng Nghymru wrth i ni gydweithio ag asiantaethau statudol sy'n meddu ar gyfrifoldebau diogelu allweddol, a'r trydydd sector sydd hefyd yn chwarae rhan hollbwysig. Ni chaiff unrhyw fath o gam-drin ei oddef o gwbl. Rhaid i ni sicrhau bod trefniadau diogelu effeithiol yn eu lle i amddiffyn unigolion.\nYn sgil Deddf Gwasanaethau Cymdeithasol a Llesiant (Cymru) 2014 a ddaeth i rym ym mis Ebrill, rydyn ni wedi cryfhau’r trefniadau diogelu a’r dulliau o gydweithredu a gweithio mewn partneriaeth. Mae'r Bwrdd Diogelu Annibynnol Cenedlaethol, a sefydlwyd o dan y Ddeddf, yn gweithio ochr yn ochr â'r Byrddau Diogelu er mwyn cael gwell dealltwriaeth o'r ffordd y maent yn gweithio, hyrwyddo arferion da a chynghori Gweinidogion ar sut y gellir gwella'r gwaith o ddiogelu. Bydd y Bwrdd Cenedlaethol yn cyhoeddi ei adroddiad blynyddol cyntaf ym mis Rhagfyr.\nRydyn ni wedi dangos yn gyson ein gallu i weithio gydag asiantaethau datganoledig ac asiantaethau heb eu datganoli i sicrhau gwell canlyniadau i'r bobl. Yn gynharach eleni, cyhoeddwyd ein Cynllun Gweithredu Cenedlaethol i Fynd i'r Afael â Chamfanteisio’n Rhywiol ar Blant. Mae'n darparu fframwaith cynhwysfawr ac eglur fydd yn galluogi’r amrywiaeth eang o bartneriaid diogelu i weithredu'n gyson ar draws asiantaethau i ddiogelu plant rhag cael eu cam-drin.\nDrwy weithio gyda rhanddeiliad rydyn ni wedi sicrhau bod yr unigolion sy'n gweithio ym myd addysg yn cael yr wybodaeth â’r deunyddiau y mae eu hangen arnynt er mwyn cadw disgyblion yn ddiogel.\nMae ysgolion yn rhan annatod o fywyd plentyn ac mae’r staff mewn lle delfrydol i sylwi ar unrhyw bryderon o ran diogelwch ac ymateb iddynt, ar y cyd â'r gwasanaethau cymdeithasol a'r heddlu. Y llynedd, cyhoeddwyd canllawiau statudol newydd gennym – Cadw dysgwyr yn ddiogel – sy'n nodi'n glir y dyletswyddau cyfreithiol ar wasanaethau addysg i greu a chynnal amgylchedd dysgu diogel i blant a phobl ifanc. Rydyn ni wedi cyhoeddi modiwlau e-ddysgu ar lwyfan dysgu Llywodraeth Cymru, Hwb, er mwyn i'r holl staff ym myd addysg allu cryfhau eu trefniadau diogelu.\nRydyn ni wedi gweithio gyda Barnado's Cymru i ddatblygu adnoddau addysgol penodol. Mae ‘Cudd’ yn cael ei ddefnyddio mewn ysgolion i sicrhau bod pobl ifanc yn meddu ar yr wybodaeth a'r hyder i allu cadw eu hunain yn ddiogel. Rydyn ni wedi hyfforddi dros 200 o ymarferwyr amlasiantaeth, a’n bwriad yw sicrhau bod rhagor o gyfleoedd hyfforddi ar gael i wasanaethau addysg yn gynnar yn 2017.\nLansiwyd Operation Net Safe yr wythnos ddiwethaf. Caiff ei redeg gan Heddlu De Cymru mewn partneriaeth â Sefydliad Lucy Faithfull, ac mae'n enghraifft o ymgyrch arloesol i atal unigolion rhag creu, gwylio a rhannu delweddau anweddus o blant ar-lein.\nAgorwyd Swyddfa yng Nghymru gan yr Ymchwiliad Annibynnol i Gam-drin Plant yn Rhywiol ar 26 Hydref, gan lansio’r Prosiect Gwirionedd yma ar yr un pryd, ac rydym yn croesawu hynny. Gobeithio y bydd pobl yn teimlo eu bod yn cael eu cefnogi fel bod ganddynt yr hyder i godi eu llais os oes ganddynt brofiad o gael eu cam-drin.\nCaiff gwaith rhagorol ei gyflawni ar lefel leol, ranbarthol a chenedlaethol a byddwn yn parhau i ddatblygu’r agenda hon wrth symud ymlaen.


Hebryngwyr yn Ramos Mejia - Y hebryngwyr vips gorau o Ramos\nHebrwng Ramos Mejia\nHebryngwyr Ramos Mejía\nDim ond yn ArgentinaXP.com y byddwch chi'n cwrdd â'r rhai mwyaf diddorol hebrwng Ramos Mejía Buenos Aires. Cymdeithion VIP sy'n barod i wneud eu gorau i'ch plesio chi. Croeso i'r cyfeirlyfr mwyaf unigryw a mawreddog i gwrdd â'r merched harddaf ym mhob un o'r Ariannin.\nGan ei bod yn un o ddinasoedd Buenos Aires sydd â'r twf a'r datblygiad mwyaf, yma fe welwch lawer o'r merched mwyaf deniadol. Bod yn Ddinas Fasnach enwog, i gyd hebrwng merch Ramos Mejía Mae hefyd yn gwybod sut i gynnig y bargeinion gorau bob amser.\nAc nid yn unig o ran y math o gytundeb y gallwch ei gyrraedd. Os na, mae hebryngwyr Ramos Mejía hefyd yn nodedig am fod yn serchog ac am drin pob edmygwr fel gwir frenin.\nMerch hebrwng Ramos Mejía\nWedi'i leoli dim ond 15 km. o'r brifddinas ffederal, mae'r ddinas hon yn un o'r prif ganolfannau ariannol a diwylliannol, bob amser yn hawdd ei chyrraedd. Trwy'r gorsafoedd trên, Ingeniero Brian a'r Ramos Mejía hanesyddol, mae'n hawdd iawn cyrraedd yno hefyd.\nYn ogystal, trwy ArgentinaXP.com mae gennych y fantais ei fod wedi'i wirio eu bod yn ferched go iawn. Merched cwmni VIP, sy'n cynrychioli dim ond y gorau o harddwch yr Ariannin.\nHefyd, os ydych chi'n byw yn yr ardal, gallwch chi ofyn yn hawdd am ferch Ramos Mejía gartref. Mae llawer ohonyn nhw hefyd yn barod i wneud profiad cariad, tylino neu wahanol fathau o gwmni.\nPuteiniaid Ramos Mejía Buenos Aires\nI weld mwy o fanylion am yr hyn y gall y ferch o'ch diddordeb ei wneud, mae'n rhaid i chi glicio ar ei phroffil. Felly gallwch ddarganfod mwy o fanylion am ei rinweddau, ac wrth gwrs, hefyd mwy o ddelweddau i'ch argyhoeddi o'i gnawdolrwydd.\nFfoniwch hebryngwyr Ramos Mejía yr ydych chi'n eu hoffi fwyaf. Yn ei un proffil fe welwch wybodaeth fel ei rif ffôn neu WhatsApp, ac un clic i ffwrdd gallwch ddechrau eu hadnabod, a thrwy hynny gadarnhau apwyntiad heddiw.


Blancedi Tapestri Cymru, blancedi babanod a Chlustogau - FelinFach\nBlancedi Tapestri Cymreig newydd, blancedi babanod a chlustogau\nEbrill 01, 2019 2 min read\nCyhoeddi casgliad newydd o tapestri Cymreig gan gynnwys blancedi babanod i ffitio maint Cadair Cotiau a Gwthio ac yna o Daflu i faint y Brenin. Mae'r blancedi a'r tafliadau ynwedi'i ategu by clustogau tapestri mewn gwahanol liwiau ac mewn dau faint gwahanol.\nMae'r blancedi hyn yn wlân newydd pur, wedi'u gwneud â llaw mewn niferoedd cyfyngedig ac wedi'u gwehyddu ar ddolenni traddodiadol yng Nghymru. Mae'r dyluniad traddodiadol a gwirioneddol eiconig hwn yn wau dwbl sy'n arwain at flanced y gellir ei gwrthdroi'n llwyr - gallwch deimlo pwysau a chynhesrwydd y blancedi hyn.\nEin Tapestri Cymru ystod yn cael ei enwi'n 'Hiraeth' a does dim byd yn dweud Hiraeth yn fwy na blanced tapestri Cymreig eiconig. Ychwanegiad syfrdanol i unrhyw gartref, traddodiadol neu gyfoes. Gan ddefnyddio gwlân newydd pur ar ddolen Dobbcross o'r 1930au, mae pob rhyfel yn cael ei edau drwy'r heddles â llaw gan ddefnyddio sgiliau a phrosesau'r flwyddyn. Mae'r dyluniad 'gwehyddu dwbl' yn cynhyrchu blancedi y gellir eu gwrthdroi sy'n ymarferol, yn gwisgo'n galed ac yn wirioneddol gynnes. Mae ein hamrywiaeth o glustogau tapestri yn ategu pob un o'r blancedi tapestri Cymreig hardd hyn\nRydym yn defnyddio cwmni adolygu annibynnol i gasglu barn ein cwsmeriaid am ein gwefan, ein cynnyrch a'n gwasanaethau. Caiff pob adolygiad ei wirio a'i ddilysu'n annibynnol cyn ei gyhoeddi.\nClustogau Tapestri Cymru (5 seren)\nRoedd y clustog a gefais yn hardd, wedi'i wneud yn dda. Roedd cyffyrddiad personol mewn pacio yn wych, Diolch\nBlancedi Babanod Tapestri Cymru (5 seren)\nBlanced pram dylunio tapestri traddodiadol hyfryd o Cymru. Lliwiau llachar hwyliog hyfryd. Gwych am gynhesrwydd ychwanegol yn y tywydd oer.\nBlancedi Tapestri Cymru (5 seren)\nMae ansawdd Excellelnt [sic] a glas y cornflower yn lliw mor ardderchog. Rydym yn hynod falch o'r pryniant.\nNewydd dderbyn fy blanced Tapestri Cymreig coch ac ni allwn fod wrth fy modd. Mae'r blanced yn hardd, roedd y gwasanaeth yn rhagorol ac roedd llongau i'r Unol Daleithiau yn rhesymol ac yn effeithlon. Aeth Karen allan o'i ffordd i'm helpu i gael yr union beth yr oeddwn am ei gael. Cwsmer hapus iawn!\nCaru 💕 blancedi hyn! Cyflawni'n gyflym. Diolch!\nDarllen mwy o adolygiadau


wedi adio - Iau - 16 / Rhag / 21\nYnghylch Pryd yn y Pwll\nMae bwyty poblogaidd, The Mine, Cwmgwrach wedi agor ei ddrysau ym Merthyr Tudful- yn atgof o dreftadaeth ddiwydiannol y dref, mwyn na 100 mlynedd ers cau Gwaith Haearn Cyfarthfa.\nAgorodd The Mine at CF47 a Castelany’s yn swyddogol ym Mhontmorlais ddydd Gwener ddiwethaf (Rhagfyr 03)- wedi ei addurno gydag addurniadau diwydiannol gwreiddiol gan gynnwys gantris metel, celf wal a wal goffa deimladwy.\nMae’r project trawsnewid hwn wedi gweld buddsoddiad gan Gyngor Bwrdeistref Sirol Merthyr Tudful o’i gynllun Cyfamser- sydd yn cefnogi mentrau newydd i agor busnesau mewn adeiladau gwag yng nghanol y dref.\nDerbyniwyd cyllid ychwanegol o Gynllun Treftadaeth Tirwedd Tref, Cronfa Dreftadaeth y Loteri, Cadw a chyllid adfywio wedi ei dargedu, rhaglen adfywio canol tref Llywodraeth Cymru.\nMae The Mine CF47 a Castelany’s wedi eu lleoli ar lawr uchaf hen adeilad gwag yng Nghwrt Bowen- gyda’r llawr gwaelod yn gartref i far tapas Eidalaidd, bar gwin a mangre cerddoriaeth byw.\nO blatiad o basta i fyrgers Americanaidd mae’r Mine CF47 a Castelany’s yn cynnig bwyd ar gyfer y teulu cyfan wedi ei wneud o gynnyrch lleol- Pryd ar gyfer glöwr ar ôl diwrnod called o waith (wedi ei weini ar rawiau!)\nMae Castelany’s yn cynnig tapas- Eidalaidd lawr llawr, wedi ei gynllunio gan y Prif Gogydd talentog a chydberchennog Marius Castelany - a gwblhaodd ysgoloriaeth gyda’r cogydd Eidalaidd byd enwog Antonio Carluccio.\nAr ol agor y gwesty gwreiddiol yng Nghwmgwrach yn ystod Haf 2020 mae’r gwesty wedi denu pobl o ar draws y DU-Mae pob bwrdd yn llawn nes Ionawr 2022.\nchannoedd o fyrddau wedi eu llenwi yn barod ar gyfer The Mine CF47,y gobaith yw gweld yr un sefyllfa ym Merthyr Tudful hefyd- ble mae Gwaith adnewyddu trefol yn digwydd. Rhan yw hyn o gynllun mawr y Cyngor i drawsnewid y dref yn atyniad twristaidd pwysicaf y cymoedd erbyn 2035.\nDwedodd cydberchennog The Mine, The Mine CF47 a Castelany’s Fine Dining, Stuart James : “Doedd agor bwyty yng nghanol pandemig ddim yn beth hawdd - felly dychmygwch ein balchder i ni allu dweud ein bod wedi agor dau!”\n“Mae’r fenter ddiweddara wedi bod yn bosib trwy gynllun Cyfamser y Cyngor, a byddwn yn argymell pobl fusnes eraill i gysylltu gyda’r Cyngor a gweld sut mae’n bosib bod yn rhan o gynlluniau ar gyfer datblygu canol y dref.\n“All ai ddim diolch digon i bobl Merthyr Tudful am eu cefnogaeth hyd yn hyn _ allwn ni ddim aros bod yn rhan o gymuned ganol y dref. Gwelwn ni chi’n fuan- a pheidiwch anghofio dod a lluniau eich cyndeidiau yn lowyr, weithwyr haearn neu leoliadau diwydiannol eraill y cymoedd. Byddem wrth ein bodd yn llenwi ein wal atgofion gyda’r lluniau.”\nDwedodd yr Aelod Cabinet dros Adfywio, Trawsnewid a Masnacheiddio'r Cyng Geraint Thomas,: ““Rydym yn hynod falch i weld bwyty arall yn agor yng nghanol y dref ac rydym yn hyderus y bydd The Mine yr un mor boblogaidd yma ag yw e yng Nghwmgwrach.\n“The Mine CF47 yw'r busnes diweddaraf i elwa o gynllun Cyfamser, sydd yn gysylltiedig ag adfywio canol y dref.\n“Mae’r fenter arloesol hon wedi bod yn bosib drwy waith called ein tîm datblygiad economaidd ar bartneriaid wrth helpu datblygu canol ein tref i fagu diwylliant o fusnesau bwyd a diod annibynnol.”ychwanegodd.\n“Fe fydd mwy i ddilyn mewn cyfnod cyffrous iawn i economi Merthyr Tudful.”\nCwrt Bowen yw y 12fed adeilad i weld trawsnewidiad sylweddol fel rhan o Gynllun Treftadaeth Tirwedd Tref Pontmorlais ers ei lansio yn 2011.\nY perchnogion yw cwmni lleol Murphy Corke Developments —sydd yn rhentu’r adeilad i berchnogion y Mine.\nWedi'i ddiweddaru - Iau - 16 / Rhag / 21


Hunan-hyder • meddwl.org\nCofnodwyd ar Hydref 29, 2016 Rhagfyr 26, 2017 gan meddwl\nWedi dechrau ar fy ail mlwyddyn yn y Brifysgol, mae ‘na gymaint o bethau wedi newid mewn cyfnod byr o amser wrth i mi orfod mynd yn ôl i’r arfer o fyw mewn bybl ym Mangor Ucha’ unwaith eto. Ond un peth sydd byth yn newid o gwbl dim ots lle ydwi, ac yn fater dwi’n gorfod delio gyda yn ddyddiol, ydi fy hunan hyder.\nFel y mwyafrif o bobl, mae’r ffordd dwi’n edrych, ac sut dwi’n ymddangos i eraill yn bwysig iawn – yn enwedig ers imi gychwyn fy arddegau. Dwi hefyd yn un o’r bobl annoying ‘na ‘neith wastad gofio’r sylwada’ negyddol dwi’n ei ga’l yn lle’r rhai da – a hynny ym mhob cyd-destun; fy edrychiad, gwaith academaidd, personoliaeth ayyb.\n‘Nai’m gwadu’r peth, geshi gymaint o shit gan bobl ar hyd fy amser i yn yr ysgol uwchradd. Dwi’n credu bod y term ‘bwlio’ yn cael ei daflu o gwmpas yn llawer rhy hawdd dyddia’ yma, ond dyna ges i heb os – fy mwlio. Mi ‘nath o amharu gymaint ar fy mywyd i, a neshi golli LOT o hyder o’i herwydd, yn ogystal â mynd yn isel iawn – ond dwi ddim am fynd lawr y lôn fach llon honno tro ‘ma. (Gyda llaw, dwi’n casau pan ma’ rhai yn trio cyfiawnhau pam bo’ pobl yn bwlio yn y lle cynta’, neu pam ‘nath nhw ddewis eich targedu chi. Yndw, dwi’n berson tawel, ond tydi hynny ddim yn rhoi’r hawl nac y chwaith ydio’n reswm i fy mychanu i, neu ‘nhrin i fel baw… ✌ Jyst deud.)\nYn anffodus, dwi dal i boeni lot gormod am yr hyn mae pobl o ‘nghwmpas i’n feddwl ohonai, ac yn mynd mor hunan-ymwybodol yn hawdd. Ar y diwrnodau gwael, yr oll sydd angen i rywun ‘neud ydi syllu arnai am ryw 3 eiliad a BAM – fysa hynny’n ddigon i greu paranoia mawr yn fy mhen bod ‘na wbath mawr yn bod arnai, ac yna’n destun gor-feddwl am weddill y diwrnod. Gwirion, rili, pan ‘dach chi’n meddwl am y peth!\nDwi ‘rioed wedi dallt pam fod angen pasio sylwada’ am be mae rhywun yn ei wisgo neu sut fath o golur sydd ganddyn nhw, be ‘di steil eu gwallt, eu pwysa’ ayyb. Dwi wir yn edmygu unrhyw un sydd efo’r dewrder i fentro sefyll allan, neu i fod yn wahanol mewn unrhyw ffordd! Mae bod yn unigryw yn rhywbeth i’w annog, nid i’w guddio. Mae genai gant a mil o betha’ ‘swn i’n hoffi newid am fy hun, ond wedyn dwi’n meddwl, pa mor ddiflas ‘sa’r byd ‘ma os fysa pawb yr un peth?\nMae’n siomedig bod ‘na bobl heddiw dal yn meddwl ei fod o’n dderbyniol beirniadu unigolyn ar yr olwg gynta’, yn lle gwneud yr ymdrech i ddod i’w hadnabod. Pam mae wastad angen tynnu eraill i lawr? Yn bersonol, dwi’n rili gweld o’n ddigalon pan dwi’n clywed merched yn sibrwd neu’n beirniadu merched eraill tu ôl i’w cefnau – un ai oherwydd cenfigen neu am ba bynnag reswm arall. Lle mae’r girl power ‘dan ni o hyd yn pregethu amdano?!\nMae pawb yn haeddu teimlo’n fodlon yn eu croen ac yn hyderus yn eu hunain fel person, a dylsa neb fynd o’i ffordd yn fwriadol i geisio rhwystro hynny. S’genaim otch os ‘dach chi’n dal, byr, tena, tew, swnllyd, tawel – os ‘newch chi ‘mharchu i, ‘nai’ch parchu chi. (Mae’r temtasiwn i ddyfynnu ‘Black Or White gan MJ llawer rhy gryf ar y funud…)\nAr ddiwedd y dydd, (ac ar nodyn afiach o gawslyd) mae angen i chi garu chi’ch hun gyntaf, achos mae’ch ‘seal of approval’ chi 100x pwysicach na be mae pawb arall yn ei feddwl. Ma’ bywyd llawer rhy fyr i adael i neb ddod ar draws eich hapusrwydd.\nCofnodwyd ar myfyrdodau\tTagiwyd fel Arddun, hunan-barch, hunan-hyder\n← Magu hyder wrth fodelu : BBC\nArddangosfa gelf dioddefwr PTSD yn Abertawe : BBC →


Ymunais â NTW yn 2011, a chyn hynny bûm yn gweithio’n helaeth yn y DU a thramor. Cyd-sefydlais Theatricalsolutions, cwmni cynhyrchu ac ymgynghori a oedd yn gweithio gyda chwmnïau yn y DU, y Dwyrain Canol ac UDA ac ers 1999, rwyf hefyd wedi gweithio gyda Matthew Bourne, yn rheoli cynyrchiadau fel Swan Lake, The Car Man, Edward Scissorhands, a Play Without Words. Fi oedd y Rheolwr Cynhyrchu ar gyfer The Dance Consortium.\nYn dilyn ei agoriad yn Sydney, roeddwn yn rhan allweddol o ddod â Priscilla Queen of the Desert i’r West End yn ogystal â pharatoi ar gyfer ei pherfformiadau cyntaf yng Ngogledd America a Llychlyn.\nRwy’n Ymddiriedolwr Cymdeithas Technegwyr Theatr Prydain (ABTT) ac yn gweithio’n agos gyda’r Gynghrair Cynaliadwyedd mewn Cynhyrchu (SiPA) a’r Fforwm Rheolwyr Cynhyrchu (PMF). Rwyf hefyd yn aelod o’r bwrdd ac yn gynghorydd i Ŵyl Theatr Lagos yn Nigeria. Yn 2015, cefais fy ngwneud yn gymrawd anrhydeddus o Goleg Rose Bruford.


Gwasanaeth Cwsmeriaid - Grŵp Colegau NPTC\nOes gennych chi ddiddordeb mewn hyfforddiant Gwasanaeth Cwsmeriaid?\nBydd y cymhwyster hwn yn cefnogi swyddi megis cynorthwyydd, cynrychiolydd neu asiant gwasanaeth cwsmeriaid, rheolwr, cydlynydd cysylltiadau cwsmer, arweinydd tîm gwasanaeth cwsmeriaid neu swyddi tebyg.\nYn Pathways Training, rydym yn cynnig prentisiaethau mewn Gwasanaeth Cwsmeriaid a fydd yn darparu cymhwyster cenedlaethol cydnabyddedig i ddysgwyr. Bydd y dysgwyr yn datblygu sgiliau yn y gweithle gyda chymorth Asesydd am hyd at 1 flwyddyn.\nGallai’r unedau gynnwys: Darparu gwasanaeth cwsmeriaid, deall sefydliadau cyflogwyr, rheoli perfformiad a datblygiad personol, cyfathrebu ar lafar â chwsmeriaid, cyfathrebu yn ysgrifenedig â chwsmeriaid, a llawer mwy.\nGallai’r unedau gynnwys: Trefnu a darparu gwasanaeth cwsmeriaid, datrys problemau cwsmeriaid, egwyddorion busnes, rheoli datblygiad personol a phroffesiynol, datblygu adnoddau ar gyfer cefnogi cysondeb yn narpariaeth gwasanaeth cwsmeriaid, a llawer mwy\nMae’r prentisiaethau’n cynnwys:\nDiploma mewn Gwasanaeth Cwsmeriaid\nSgiliau Hanfodol mewn Cyfathrebu\nSgiliau Hanfodol mewn Cymhwyso Rhifau\nMae’n rhaid i’r dysgwyr:\nFod yn gyflogedig am o leiaf 16 awr bob wythnos drwy gydol y brentisiaeth\nMae’n rhaid i bob dysgwr gael asesiad cychwynnol.\nAt beth y bydd y cymhwyster yn arwain?\nAr ôl cwblhau’r Brentisiaeth, caiff y dysgwyr symud ymlaen at:\nDdiploma Level 4 mewn Rheoli Gwasanaeth Cwsmeriaid\nCymwysterau proffesiynol arbenigol


Mynd ati i Ddatblygu'r Diwydiant Wyau Byd-eang sy'n Tyfu | Comisiwn Wyau Rhyngwladol\nHafan > Ein Gwaith\nY Comisiwn Wyau Rhyngwladol (IEC) mae ganddo raglen waith amrywiol, wedi'i chynllunio i gefnogi busnesau wyau i barhau i ddatblygu a thyfu'r byd-eang diwydiant wyau trwy feithrin cydweithredu a rhannu arfer gorau.\nDysgwch fwy am Vision 365\nMae'r wy yn bwerdy maeth, sy'n cynnwys y rhan fwyaf o'r fitaminau, mwynau a gwrthocsidyddion sy'n ofynnol gan y corff. Mae'r IEC yn cefnogi'r byd-eang diwydiant wyau i hyrwyddo'r gwerth maethol trwy'r Ganolfan Maethiad Wyau Rhyngwladol (IENC).\nNid yn unig y mae wyau yn fforddiadwy, maent hefyd yn amgylcheddol gynaliadwy, diolch i effeithlonrwydd a wneir trwy'r gadwyn werth wyau. Mae'r IEC a'i aelodau wedi ymrwymo i barhau i wella cynaliadwyedd wyau, gan eu gwneud yn brotein o ddewis ledled y byd.\nDysgwch am ein hymrwymiadau\nMae bioddiogelwch da wrth wraidd cynhyrchu wyau proffidiol. Mae'r IEC, gyda chefnogaeth Grŵp Arbenigol Byd-eang Ffliw Adar, yn hyrwyddo gweithredu bioddiogelwch da trwy ddarparu offer ymarferol i gefnogi cynhyrchwyr.\nMae'r IEC yn cael ei gydnabod gan, ac mae'n ymgysylltu'n weithredol â'r prif gyrff rhyngwladol a rhynglywodraethol sy'n cynrychioli'r diwydiant wyau ar lefel fyd-eang.\nDysgu mwy am ein Cynrychiolaeth Diwydiant\nMae Egg Processors International (EPI) yn is-adran o'r IEC sy'n cynrychioli proseswyr wyau o bob cwr o'r byd. Fel llais byd-eang proseswyr wyau’r byd, mae gan EPI ran bwysig i’w chwarae wrth hyrwyddo a gwarchod buddiannau’r diwydiant cynhyrchion wyau ledled y byd.\nDysgu mwy am EPI\nArweinwyr Wyau Ifanc\nSefydlwyd y rhaglen Arweinwyr Wyau Ifanc (YEL) i feithrin doniau presennol yn y diwydiant wyau, gan brofi llwyfan cyflym i ymgeiswyr â gyrfaoedd ffyniannus. Mae'r rhaglen yn darparu ystod o gyfleoedd a mentora unigryw gan uwch ffigurau'r diwydiant wyau i ryddhau potensial llawn y genhedlaeth nesaf o arweinwyr.\nBob blwyddyn mae'r IEC yn dathlu cyflawniadau rhagorol sefydliadau ac unigolion o fewn y diwydiant wyau, gyda gwobrau am Berson Wyau Rhyngwladol y Flwyddyn, Cwmni Cynhyrchion Wyau y flwyddyn a Gwobr Wyau Aur am Wyau mewn Marchnata.\nDarganfyddwch fwy am ein gwobrau\nSefydlwyd Diwrnod Wyau’r Byd gan yr IEC ym 1996, fel dathliad byd-eang o fuddion wyau a’u pwysigrwydd mewn maeth dynol. Mae'r IEC yn parhau i hwyluso ac ymhelaethu ar neges Diwrnod Wyau'r Byd, gan ddarparu nifer o adnoddau i gefnogi'r diwydiant.\nDarganfyddwch fwy am Ddiwrnod Wyau'r Byd


Gêm Namnum Pêl-foli Ar-lein. Chwarae am ddim\nGêm Namnum Pêl-foli\nChwaraewch y gêm Namnum Pêl-foli Ar-lein:\nGêm Disgrifiad Namnum Pêl-foli\nYn y gêm hon byddwch yn chwarae am hwyl estron sy'n chwarae gyda'i brawd neu chwaer yn pêl-foli. Chi sy'n rheoli eich cymeriad gyda'r bysellau saeth ac yn ceisio symud er mwyn peidio â cholli pêl sengl!. Chwaraewch y gêm Namnum Pêl-foli ar-lein.\nNodweddion technegol y gêm Namnum Pêl-foli\nGêm Namnum Pêl-foli Ychwanegodd: 05.10.2013\nGemau fel y gêm Namnum Pêl-foli\nMae'r gêm o bêl\nCywion yn chwarae pêl-foli\nPêl-foli gydag anifeiliaid\nPenawdau Ewro - 2004\nBoom pêl-foli ffyniant\nGigfran yn chwarae pêl-foli caws\nDora a Diego Pêl-foli\nLawrlwytho gêm Namnum Pêl-foli\nEmbed y gêm Namnum Pêl-foli ar eich gwefan:\nI fewnosod y gêm Namnum Pêl-foli ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Namnum Pêl-foli, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Namnum Pêl-foli, hefyd yn chwarae yn y gêm:


Undeb Kalmar - Wicipedia\nuniad bersonol frenhinol rhwng teyrnasoedd (a'u tiriogaethau) Denmarc, Norwy a Sweden, yn ystod yr Oesoedd Canol hwyr\nRoedd Undeb Kalmar (hefyd Undeb y Gogledd, Lladin: Unio Calmariensis) yn uniad rhwng teyrnasoedd gynhenid Llychlyn yn ystod yr Oesoedd Canol hwyr. Crewyd Undeb Kalmar o dair teyrnas Sgandinafaidd Denmarc, Norwy a Sweden o dan un frenhines ym 1397. Roedd hefyd yn cynnwys tiriogaethau [[Gwlad yr Iâ, yr Ynys Las, Ynysoedd Ffaröe, Ynysoedd Erch, Ynysoedd Shetland, Schleswig, Holstein a'r Ffindir (yn rhannol), a lywodraethwyd gan un o'r tri. Fodd bynnag, roedd y tair teyrnas yn parhau i fodoli fel gwladwriaethau annibynnol, wedi'u cysylltu gan eu brenhiniaeth gyffredin yn unig.\n(Danish, Norwegian, Swedish)\nKalmarin unioni (Ffinneg)\nKalmar unioni (Kalaallisut, Glasynyseg)\nUnio Calmariensis (Lladin)\nBaner Undeb Kalmar fel disgrifiwyd gan Eric o Pomerania yn 1430\nAfbais Christian I, brenin Denmarc, John, brenin Denmarc & Cristian II, brenin Denmarc\nOfficial use: Daneg, Swedeg, Norwyeg, Lladin y Dadeni\nAlso spoken: Islandeg, Ffaröeg, Norn, Hen Norseg yr Ynys Las, Almaeneg Canol Isel, Ffinneg, Sami, Kalaallisut, Careleg\nEric o Pomerania (first)\nCristian II, brenin Denmarc (olaf)\nRiksråd a Herredag\n(un ymhob teyrnas)\nYr Oesoedd Canol hwyr\n17 June 1397\n• Gwrthryfel Engelbrekt\n• Cyflafan Stockholm\n• Gustav Vasa eetholwyd\nMark, Örtug, Penning Norwyeg, Penning Swedeg\nMargaret I ruled Denmark 1387–1412, Norway 1388–1389, and Sweden 1389–1412\nChristian II ruled Denmark and Norway 1513–1523; Sweden 1520–1521\n2 Anghydfod â Sweden\n3 Wedi hynny\n3.1 Y Cyngor Nordig\nFfurfiwyd yr undeb personol gan y Frenhines Margaret I o Ddenmarc, wedi iddi ddod yn frenhines Denmnarc a Norway wedi i Olaf farw yn 1387, gan ei gadael heb etifedd. Crewyd y Undeb yng nghastell Kalmar yn Kalmar, ger y ffin (ar y pryd) â Denmarc Skåne (Scania), ar ôl i filwyr Denmarc a Sweden drechu brenin Sweden, Albrecht o Mecklenburg. Llwyddodd y Frenhines Margareta i gael ei nai Erik o Pomerania ar orsedd Norwy, a gyhoeddwyd wedi hynny yn frenin y ddwy wlad arall. Roedd Margaret wedi addo amddiffyn dylanwad a breintiau gwleidyddol yr uchelwyr; Ymdrechodd y Brenin Erik, ar y llaw arall, i gryfhau'r frenhiniaeth.\nNid oedd yr undeb yn hollol barhaus; cafwyd sawl ymyrraeth fer. Yn gyfreithiol, arhosodd y gwledydd yn wladwriaethau sofran ar wahân. Fodd bynnag, cyfeiriwyd eu polisïau domestig a thramor gan frenhines gyffredin. Roedd etholiad Gustav Vasa yn Frenin Sweden ar 6 Mehefin 1523, a’i fynediad buddugoliaethus i Stockholm un diwrnod ar ddeg yn ddiweddarach, yn nodi gwahaniad olaf Sweden o Undeb Kalmar. Yn ffurfiol, cydnabu brenin Denmarc annibyniaeth Sweden ym 1524 yng Nghytundeb Malmö.\nUn prif ysgogiad i'w ffurfio oedd rhwystro ehangu'r Gynghrair Hanseataidd Almaenig i'r gogledd i ranbarth y Baltig. Y prif reswm dros ei fethiant i oroesi oedd y frwydr barhaus rhwng y frenhines, a oedd eisiau gwladwriaeth unedig gref, ac uchelwyr Sweden a Denmarc, nad oedd.\nArweiniodd anfodlonrwydd Sweden â mynd ar drywydd Denmarc i lywodraeth ganolog at sawl gwrthdaro. Yn y pen draw, byddai'r rhain yn arwain at ddiddymu'r Undeb ym 1523, ac ar ôl hynny parhawyd yr Undeb yn swyddogol gan Ddenmarc a Norwy. Gyda dirywiad Norwy i dalaith Ddanaidd ym 1536, diddymwyd yr Undeb, ac ar ôl hynny ffurfiwyd Denmarc-Norwy.\nAnghydfod â SwedenGolygu\nNid oedd yr Swedeniaid yn fodlon â nifer o ryfeloedd a gyflogwyd gan Ddenmarc, a oedd yn rhwystro allforion cynhyrchion Sweden (yn enwedig haearn). Gwrthwynebodd canoli pŵer yn Nenmarc hefyd. Cwympodd yr Undeb yn y 1430au. Fe wnaeth hyd yn oed silio gwrthryfel arfog, o'r enw Gwrthryfel Engelbrekt. Cafodd Erik yr orsedd ei ddiarddel ym 1438 - 1439 ac olynwyd ef gan Christopher o Bafaria. Yn y gwactod pŵer ar ôl marwolaeth Christopher ym 1448, etholodd Sweden Siarl VIII o Sweden yn frenin. Fe'i hetholwyd hefyd yn Frenin Norwy y flwyddyn ganlynol. Fodd bynnag, dewisodd Denmarc Cristian I o Ddenmarc fel brenin ac nid oeddent am ildio pŵer yn Sweden a Norwy yn union fel hynny. Am y saith deg mlynedd nesaf, byddai rhyfeloedd rhwng Sweden a Denmarc yn tarfu ar yr undeb ymhellach.\nAr ôl i'r Cristian II o Ddenmarc ail-ymgynnull yn llwyddiannus yn Sweden a chyflafan Stockholm ym 1520, gwrthryfelodd yr Swedeniaid eto. Yn syth ar ôl ei goroni, cyhoeddodd Gustavus I o Sweden annibyniaeth Sweden ar Fehefin 6, 1523. Gyda hynny, daeth Undeb Kalmar i ben i bob pwrpas.\nGoroesodd gweddillion olaf Undeb Kalmar tan 1536. Yn y flwyddyn honno, gostyngodd Brenin Denmarc Norwy i dalaith yn Nenmarc. Cadwodd Norwy rai o'i sefydliadau ei hun a'i system gyfreithiol ei hun. Daeth ei feddiannau tramor, (Gwlad yr Iâ, yr Ynys Las ac Ynysoedd Ffaro) yn feddiant coron Denmarc.\nYn 1814, gorfodwyd Brenin Denmarc-Norwy i roi annibyniaeth i Norwy. Ffurfiodd undeb personol â Sweden yn ystod y 19g.\nY Cyngor NordigGolygu\nBu'r syniad o ryw fath o undod rhwng y gwledydd Sgandinafaidd fodoli wedi cwymp Undeb Kalmar ar ffurff Sgandinafiaeth. Yn 1952 sefydlwyd y Cyngor Nordig a welwyd fel adlais o'r Undeb Kalmar ac a ddefnyddiwyd faner Undeb Kalmar fel symbol answyddogol cyn mabwysiadu ei baner ei Cyngor Nordig ei hun. Mae pencadlys y Cyngor yn ninas Copenhagen, Denmarc.\nBaner Undeb Kalmar\nNodyn:Commons category inline\nThe Kalmar Union – Mapiau o Undeb Kalmar\nFideo ar Undeb Kalmar - ceir sawl un ar Youtube\nBaner Rigens - et nordisk flag Archifwyd 2011-09-03 yn y Peiriant Wayback. Hanes Undeb Kalmar a'i faner (Daneg)\nwww.norden.org Y Cyngor Nordig\n↑ Harald Gustafsson, "A State That Failed?" Scandinavian Journal of History (2006) 32#3 pp. 205–220\n↑ "Margaret I | queen of Denmark, Norway, and Sweden". Encyclopedia Britannica (yn Saesneg). Cyrchwyd 2017-06-05.\n↑ Anastacia Sampson. "Swedish Monarchy – Gustav Vasa". sweden.org.za o. Cyrchwyd August 1, 2018.\n↑ For a somewhat different view see Steinar Imsen, "The Union of Calmar: Northern Great Power or Northern German Outpost?" in Christopher Ocker, ed. Politics and Reformations: Communities, Polities, Nations, and Empires (BRILL, 2007) pp 471–72\nWedi dod o "https://cy.wikipedia.org/w/index.php?title=Undeb_Kalmar&oldid=10998985"\nLast edited on 6 Hydref 2021, at 21:17\nNewidiwyd y dudalen hon ddiwethaf ar 6 Hydref 2021, am 21:17.


RHODDIAD MISOL: CONTEST DIVA Y MIS - Fy Estyniadau Gwallt Naturiol\nRHODDIAD MISOL: CONTEST DIVA Y MIS\nCystadleuaeth Diva y Mis!\n?Os oes gennych unrhyw luniau yn gwisgo ein estyniadau e-bostiwch nhw at MNHEdoll@gmail.com neu tagiwch ni yn @mynaturalhairextensions ar Instagram. Byddem wrth ein bodd yn arddangos chi a'ch stori ar ein blog!? Byddwn yn cael darlun misol yn dewis un diva lwcus i'w dderbyn set o clipiau am ddim! Byddwn hefyd yn creu sbotolau yn arddangos enillydd y mis hwnnw ar ein gwefan gan gynnwys bio bach a fydd yn para tan arlun y mis nesaf! ?Bydd y lluniad cyntaf yn dechrau ar Ionawr 1, 2018 a bydd yn parhau bob mis ar y 1af. ?Peidiwch â cholli'r cyfle i arddangos eich harddwch a'ch Diva mewnol i'r byd, a byddem wrth ein bodd yn gweld sut rydych chi'n ferched yn steilio ein hestyniadau, wedi'r cyfan rydyn ni'n gweithio'n galed i gyflenwi gwallt FAB i chi!\nOs ydych chi'n e-bostio neu'n tagio'r llun yn hash, cynhwyswch y wybodaeth ganlynol gyda'r llun\nGwead a hyd y gwallt rydych chi'n ei wisgo. Dylai'r llun arddangos y gwallt yn glir. Mae selfies yn wych. Rydym hefyd yn chwilio am arddull ac unigoliaeth.\nSut mae wedi'i steilio yn y llun hwnnw (er enghraifft, os yw'n set flexirod, wedi'i gyrlio â hudlath, ect )\nNid oes cyfyngiad ar faint o luniau y gallwch chi eu nodi, y mwyaf o luniau y gorau yw'ch siawns !!! **Dewch i ni ddweud ichi roi eich llun ar gyfer llun ym mis Chwefror ac ni wnaethoch chi ennill. MAE'N IAWN, gellir dal i ddewis eich llun ym mis Mawrth neu Ebrill neu fis Mai neu Mehefin ….\nBlaenorolblaenorolPHAEDRA ANDERSON: MAWRTH DIVA Y MIS!\nnesafDIVA Y MIS CHWEFROR! BRIDGITEnesaf


Ymgais i wella ansawdd dysgu - Newyddion - Prifysgol Caerdydd\nYmgais i wella ansawdd dysgu\nMae Prifysgol Caerdydd yn cefnogi gwaith ymchwil hirdymor uchelgeisiol sy'n ceisio gwella ansawdd dysgu mewn ysgolion yng Nghymru.\nBydd yr astudiaeth o ddisgyblion mewn ysgolion ledled Cymru yn elwa ar grant o £215,000 i ddatblygu gwaith pwysig a ddechreuodd yn 2012.\nY Sefydliad Ymchwil Gymdeithasol ac Economaidd, Data a Dulliau Cymru (WISERD) fydd yn cynnal y gwaith ymchwil, sy'n cynnwys prifysgolion Caerdydd, Aberystwyth, Bangor, De Cymru ac Abertawe.\nBydd y data a gesglir yn rhoi gwybodaeth werthfawr i ymchwilwyr academaidd, llunwyr polisïau ac athrawon.\nDywedodd yr Athro Sally Power, Cyd-gyfarwyddwr, WISERD: “Rydym yn gwybod bod diffyg adnoddau difrifol o ran gwaith ymchwil ym maes addysg yng Nghymru, sy'n arbennig o broblematig o ystyried mai hwn yw un o'r prif feysydd polisi cymdeithasol sydd wedi eu datganoli i Gymru.\n"Rydym am sicrhau bod data dienw ar gael i bawb sydd â diddordeb ym maes addysg, plentyndod a datganoli.\n"Bydd y data'n ddefnyddiol nid yn unig i ymchwilwyr, ond hefyd i lunwyr polisïau'r llywodraeth a'r sawl sy'n addysgu, wrth i bob un ohonom geisio cyfrannu at wella addysgu a dysgu yng Nghymru.\n"Gyda lwc, bydd yr ymchwil yn helpu i lywio penderfyniadau ynglŷn ag addysg yng Nghymru, a allai ddwyn buddiannau sylweddol i'n disgyblion a'n hysgolion."\nMae'r arian gan Brifysgol Caerdydd yn dilyn grant £1m yn 2012 gan Gyngor Cyllido Addysg Uwch Cymru (CCAUC) i wella'r adnoddau sydd ar gael yng Nghymru i gynnal gwaith ymchwil addysgol o safon, ac i wella ansawdd dysgu yng Nghymru.\nHyd yma, mae dros 1,200 o ddisgyblion mewn mwy na 30 o ysgolion ledled Cymru wedi cymryd rhan yn y gwaith ymchwil, a elwir yn Astudiaeth Aml-Garfan WISERDEducation (WMCS).\nAstudiaeth hydredol yw hon, sy'n golygu ei bod yn olrhain sampl o ddisgyblion ar wahanol adegau. Hyd yn hyn, cafwyd pedair ymgyrch flynyddol i gasglu data o bedair carfan gyda disgyblion wyth, 10, 12 a 14 oed.\nDywedodd Dr David Blaney, Prif Weithredwr CCAUC: "Rydym yn falch o'r gefnogaeth yr ydym wedi'i rhoi ers tro i waith ymchwil addysgol rhagorol.\n"Mae datblygu'r adnoddau i gynnal gwaith ymchwil addysgol a fydd yn llywio polisïau a llwyddiannau mewn ysgolion yn y dyfodol yn bwysig i'r genedl ac i genedlaethau'r dyfodol, ac mae hyn yn tanlinellu ymrwymiad WISERDEducation i wella dysgu a safonau.\n"Mae'r astudiaeth fawr hon yn parhau â'r gwaith a ariannwyd gennym yn 2012, ac edrychwn ymlaen at glywed am ganlyniadau ac effeithiau'r gwaith a wneir yn y dyfodol."\nMae'r ymchwil yn gofyn i blant a phobl ifanc am eu profiadau a'u canfyddiadau wrth iddynt symud ymlaen drwy eu haddysg. Gofynnir iddynt am sut maent yn teimlo am eu hysgolion, eu hunain, eu cymdogaethau, ac am fyw yng Nghymru.\nBydd y grant diweddaraf gan Brifysgol Caerdydd yn galluogi ymchwilwyr WISERD i barhau â'u gwaith ac ychwanegu ato.\n"Mae'r grantiau hyn yn dangos bod Prifysgol Caerdydd ar flaen y gad o ran cydnabod bod buddsoddi yn y math hwn o ddata yn elfen ganolog o allu cenedl i wneud gwaith ymchwil," ychwanegodd yr Athro Power.\n"Bydd yn ein galluogi i gynnal tair ymgyrch arall i gasglu data gan ysgolion a disgyblion ledled Cymru, ac i sefydlu labordy data hygyrch y gellir ei rannu ag ymchwilwyr addysg eraill."\nDywedodd yr Athro Hywel Thomas, Dirprwy Is-Ganghellor Ymchwil, Arloesedd ac Ymgysylltu ym Mhrifysgol Caerdydd: "Mae Prifysgol Caerdydd wedi ymrwymo i wella ei hamgylchedd ymchwil yn barhaus.\n"Ein nod yw buddsoddi mewn prosiectau sy'n gallu diwallu anghenion nifer sylweddol o ymchwilwyr, prosiectau a fydd yn denu rhagor o gyllid ymchwil allanol, a rhai sy'n debygol o gynhyrchu canlyniadau ac effeithiau o ansawdd da, ynghyd â buddiannau i'r cyhoedd.\n"Rydym yn hynod falch o gefnogi'r prosiect y mae Sally a Chris o WISERD yn ei arwain, am ei fod yn sicr yn bodloni'r meini prawf llym hynny."\nDywedodd yr Ysgrifennydd Addysg, Kirsty Williams: “Rwy’n croesawu’r cyhoeddiad hwn. Mae casglu barn plant a phobl ifanc yn bwysig i’n helpu ni i ddatblygu polisïau a gwasanaethau yng Nghymru sy’n diwallu eu hanghenion.\n“Weithiau, rydyn ni fel oedolion yn cymryd yn ganiataol ein bod ni’n gwybod beth mae plant a phobl ifanc yn ei feddwl, ond dim ond drwy gynnal gwaith ymchwil sydd wedi’i ddylunio mewn modd effeithiol y gellir darganfod y gwir.”\nMae Llywodraeth Cymru yn awyddus i greu a datblygu sylfaen ymchwil gref er mwyn cyfrannu at y gwaith o ddatblygu a gweithredu polisïau sy'n gwella addysg yng Nghymru.\nMewn araith ddiweddar ym Mhrifysgol Caerdydd, dywedodd Ms Williams ei bod am weld mwy o ymchwil i addysg yng Nghymru i helpu i lywio ei phenderfyniadau.


Mae cyflymder uchel dorri darn llinell adeiladu a nodweddion ffatri peiriannau-arddangosfa-Wuxi Puxin\nCyflymder uchel dorri darn llinell adeiladu a nodweddion\nWuxi Ffatri Peiriannau Puxin | Updated: Mar 19, 2018\nCyflymder uchel y toriad llinell darn yn llinell gynhyrchu a ddefnyddir yn aml mewn diwydiannau gweithgynhyrchu mecanyddol megis coil rholio oer, boeth coil, coil dur gwrthstaen, coil galfanedig, offer trydanol a automobiles, a gall nid yn unig yn torri deunyddiau. , ond hefyd yn chwarae rôl llyfn.\nRheolir cyflymder uchel toriad llinell darn gan PLC system. Wrth gwrs, gall hefyd fod yn eich hun dan reolaeth y cwsmer. Yn y modd y rheolaeth awtomatig, bydd mewnbwn paramedrau megis darn torri, torri maint a chyflymder i yr AEM, a bydd torri llinell darn ar gyflymder uchel ar ôl gorffen y gwaith perthnasol. Gall stopio yn awtomatig. Felly, mae'n cynhyrchu llinell gyda manylder uchel, lefel uchel o awtomeiddio a gweithrediad hawdd.\nO safbwynt strwythurol, mae cyflymder uchel torri llinell darn yn bennaf yn cynnwys car gofrestr, unwinder, dyfais addasiad lled, sythwr, dashfwrdd, cneifiwch, gyflawni niwmatig ac offer stacio, system niwmatig, a cyfrifiadur PLC rheoli rhaglenni. Gall cydrannau fel system hydrolig a system drydanol weithredu'n effeithiol fel platiau awtomatig cneifiwch toriad i darn dur, ac y gallant dorri pob math o ddeunyddiau plât rholio oer manylebau gwahanol drwy decoiling, lefelu, ac agennu.\nMae'r modur cyflym dorri darn yn mabwysiadu rheolwr rhaglenadwy yn ôl y galw; Mae system hydrolig yn mabwysiadu cetrisen uwch falf neu falf sleid system rheolaeth, gweithredu wasg hydraulic â botwm canoledig gweithrediad; a gellir addasu ei bwysau, cyflymder a strôc yn ôl anghenion y broses. A gall lenwi dwy ffurflen cywasgu molding a llywio'r broses.\nGall fod yn glir Teimlwyd bod defnyddio llinellau darn trawsbynciol cyflym gall gynyddu effeithlonrwydd cynhyrchu yn sylweddol, lleihau costau, sicrhau ansawdd y cynnyrch, a cynyddu cystadleurwydd yn y farchnad. Mae hyn hefyd yn sail ar gyfer llinellau darn cyflym trawsbynciol i'w hyrwyddo yn y diwydiant gweithgynhyrchu peiriannau. .\nPâr o: Egwyddor a gais decoiler coil hydrolig\nNesaf: Gweithrediad peiriant addurnol hydrolig awtomatig a swyddogaethau sylfaenol


Sesiynau Hyfforddiant ar y System Cyfiawnder Troseddol\nTrais Gwrywaidd ac Ymosodiadau Rhywiol – Archwilio’r Drosedd, Chwalu’r Myth – Helpu’ch Heddlu chi i wella’i gyfradd adrodd am drais rhywiol gwrywaidd.\nTrosedd Homoffobig, Deuffobig neu Drawsffobig – Cynyddu’r nifer sy’n rhoi gwybod amdano a gwella’r ‘ymateb cyntaf’ iddo.\nCamfanteisio’n Rhywiol ar Blant a Diogelu – sy’n cyfeirio’n benodol at bobl ifanc LHDT+ a bregusrwydd cysylltiedig: cwrs amserol dros ben.\nGwylia dy Iaith – Rhywedd amrywiol, anneuaidd, panrywiol, cwestiynu neu ryngryw. A yw’r lecsicon ieithyddol yn eich drysu? Dyma gyfle i deimlo’n fwy hyderus wrth siarad ar lefel broffesiynol a chymdeithasol gyda neu ynghylch pobl y gall eu cyfeiriadedd rhywiol neu hunaniaeth o ran rhywedd fod yn wahanol i’ch un chi. Rhowch arweiniad drwy esiampl gan herio iaith anghywir neu amhriodol o fewn eich Heddlu neu Wasanaeth.\nDyna’r Gyfraith – Cyfle i ddysgu am ddeddfwriaeth mewn perthynas â gweithwyr traws, y rhagfarn a’r gwahaniaethu y gallant ei wynebu, a sut i daclo aflonyddu trawsffobig.\nRecriwtio a Chadw – Beth sy’n denu darpar weithwyr hoyw neu draws i’ch Heddlu neu’ch Gwasanaeth? Beth sy’n gwneud iddyn nhw aros? Beth sy’n gwneud iddyn nhw adael?\nBydd y cyrsiau poblogaidd hyn yn cynorthwyo’ch Heddlu neu’ch Gwasanaeth chi i ddod yn gyflogwr ‘arfer gorau’, sy’n croesawu, gwerthfawrogi a chadw ei weithwyr hoyw a thraws (gan gynnwys unigolion sy’n newid eu rhywedd tra maent yn gweithio i chi), gan atal aflonyddu Homoffobig, Deuffobig neu Drawsffobig rhag digwydd yn y lle cyntaf.\nMae hyfforddiant Jonathan Charlesworth wedi’i deilwra ar gyfer pob graddfa, safle neu lefel yn eich sefydliad Cyfiawnder Troseddol.\nEfallai eich bod yn Gomisiynydd Hyfforddiant, yn swyddog Adnoddau Dynol neu’n Rheolwr Gwasanaeth, yn Weinyddwr neu’n aelod o’r staff gweithredol. Mae wedi’i dargedu at y rhai sy’n datblygu neu’n gweithredu polisïau, ac mae’n caniatáu i chi neu’ch cydweithwyr i drosi’r rheiny’n strategaethau ymarferol.\nHyfforddiant deinamig, achrededig, a gyflenwir gan arbenigwr profiadol a chymwysedig yn y maes\nHyfforddiant penodedig sydd wedi’i deilwra’n arbennig i gwrdd ag anghenion eich uned, adran, staff neu dîm\nAdnoddau i fynd i’r afael ag aflonyddu ar sail rhagfarn yn eich gweithle\nCefnogaeth gynhwysfawr, barhaus dros y ffôn ac e-bost i’ch cefnogi a’ch helpu i ddatrys problemau yn y gweithle wrth iddyn nhw godi.\nRoedd eich hyfforddiant yn gwbl lwyddiannus ac roedd yr adborth gan y myfyrwyr yn wych. Dywedwyd bod eich sesiwn yn un ‘hanfodol’ ar gyfer pob cwrs CID. Dywedodd yr holl fyfyrwyr ei bod wedi’i chyflwyno’n dda, yn effeithiol, yn ddiddorol, yn hynod berthnasol i blismona modern, ac i ddatblygiad y myfyrwyr fel Swyddogion/Uwch-swyddogion Heddlu yn y dyfodol.\nRoedd eich arddull, gwybodaeth a phrofiad yn gymorth i ddysgu a sicrhau bod yr hyfforddiant yn llwyddiannus. Llwyddwyd i gwrdd â’r amcanion dysgu mewn ffordd hwylus, gan ddefnyddio dulliau amrywiol a oedd yn annog y myfyrwyr i weithio a chymryd rhan\nHyfforddiant Ymchwiliol, Heddlu Wiltshire\nYn ôl i'r Dudalen Wybodaeth\nHoli am Hyfforddiant\nI siarad â Jonathan am unrhyw un o’i sesiynau hyfforddiant Siaradwr Achrededig SCT ac i archebu un ar gyfer eich Heddlu neu’ch Gwasanaeth chi ffoniwch 0117 9467607.\nI ddysgu mwy info@each.education


YMATEB I GYHOEDDIAD WYLFA NEWYDD - Rhun ap Iorwerth AS - Plaid Cymru\nHafan / YMATEB I GYHOEDDIAD WYLFA NEWYDD\nYMATEB I GYHOEDDIAD WYLFA NEWYDD\n27/01/2021Gan: Francess Ifan\nMae penderfyniad Hitachi/Horizon i dynnu eu cais cynllunio ar gyfer Wylfa Newydd yn ôl yn golygu diwedd y daith i’w prosiect nhw. Yn y pendraw, fe fethodd Llywodraeth y DU â chyflawni, ac mae côst wirioneddol i hynny o ran cyfleoedd gwaith hirdymor.\nYn y tymor byr, mae’n rhaid i ni ganolbwyntio ar dyfu cyfleoedd cyflogaeth eraill – prosiectau newydd a rhai sydd eisoes ar y gweill. Mae llawer o’r prosiectau hynny yn y sector ynni – oddi ar ein arfordir…ynni llanw, tonnau a gwynt, yn creu swyddi gwyrdd, a datblygu technolegau newydd y gallwn ni eu hallforio i’r byd, a denu buddsoddiad i borthladd Caergybi.\nMi all parc gwyddoniaeth M-Sparc, a’n Ysgol Gwyddorau Eigion, fod yn ganolfannau ar gyfer ymchwil a datblygu yn y maesydd hynny, ac i fentrau eraill yn y maesydd technoleg a digidol. Dwi’n edrych ymlaen at weld Plaid Cymru yn cael cyfle i sefydlu ein corff Ynni Cymru yma ar yr ynys.\nAc wrth gwrs mae safle Wylfa ei hun a’r sgiliau gafodd eu datblygu yno dros flynyddoedd lawer yn werthfawr o hyd, ar gyfer datblygiad llai, o bosib, a allai fod yn fwy cynaliadwy i’n cymunedau yn y pen draw. Rydw i eisoes wedi siarad yn barod efo darpar ddatblygwyr. Ond allwn ni ddim codi gobeithion nes yr ydan nin gwybod bod cynllun realistig yn ei le.. un sy wir yn gallu cale ei ddilifro.\nWrth gwrs, mae gennym llawer mwy nag ynni i’w gynnig. Mae gennym fusnesau cyffrous ar draws llawer o sectorau. Mi allwn ni wneud cymaint mwy o ran cynhyrchu bwyd, ac mae cyfleoedd i ddatblygu mentrau twristiaeth a lletygarwch sy’dd wedi’u gwreiddio yma ac yn cael eu gyrru’n lleol.\nRydw i’n gwybod bod Wylfa wedi rhannu barn mewn sawl ffordd, ac rydw i wastad wedi parchu’r gwahanol safbwyntiau. Mi fydd y cyhoeddiad heddiw’n cael ei groesawu gan rai, ond mae’n ergyd wirioneddol i eraill, llawer ohonyn nhw’n bobl yr ydw i’n eu hadnabod yn iawn, pobl ifanc oedd wedi gobeithio gweld cynllun Wylfa’n symud mlaen yn gyflym oherwydd y cyfleon yr oedd yn ei gynnig. Rwan, mae rhaid i bob un ohonan ni ganolbwyntio ar yr holl gyfleoedd newydd yna, a’r rhai sy’n bodoli’n barod, all roi – a fydd yn rhoi gobaith iddyn nhw, a chenedlaethau i ddod yma ar Ynys Môn.\n← Datblygiad Glannau Caergybi – Angen i drigolion Caergybi leisio’u barn\nRHAID YMATEB I BROBLEMAU DWYS GOFAL SYLFAENOL CAERGYBI!” – GALW ETO AR Y BWRDD IECHYD I WEITHREDU →